text:
Je mvite akabazo k'amatsiko! Ko mbona urwo rutoki rwe rutariho ya mbeta yambitswe yarongowe, mu rugo bimeze bite!? Mberuka yarasubiranye na wa type bari barashwanye bivuze ngo yagombye kuba yarongeye akambara n'iyo mbeta, none se yaba ari kutwereka ko yongeye kuba free!
Habanjye halleluia sing, igenda nka nyomberi, haza ineza ( yari igamijye kubona abantu ba concert), concert iheze ntibanavuga icyo yagezeho, hakurikira plus size itaraba ngo 120 girls, yewe abo bakobwa baramenye ataba agiye kubigisha guseriva mu kabari kuko aribyo asigaye akora
Habanjye halleluia sing, igenda nka nyomberi, haza ineza ( yari igamijye kubona abantu ba concert), concert iheze ntibanavuga icyo yagezeho, hakurikira plus size itaraba ngo 120 girls, yewe abo bakobwa baramenye ataba agiye kubigisha guseriva mu kabari kuko aribyo asigaye akora
Cya Aline ni nka Papa wacyo Majyambere. Ni Abe escrot babi. Ikinyoma kiba ku gahanga, si ibintu bashakisha. Naho kwa Gitwaza ntakibayo kuko adasenga buriya. Inzu abamo ntayishyura, na 2000 y'umutekano ntayatanga. Ni manager wa night club. Aline mumureke ubwo agiye guca hasi no hejuru ngo afite umushinga maze ashake sponsor, injiji zitayange yirire, nyuma y'igihe aziga ibindi... Sha Aline ntazisazira ndabarahiye.
Gusara n'ugushishikara kweli, yavuze haleluiya sing bitaratera kabiri ati ineza ataratubwira ibyavuyemo ati plus size hataragera ngo 120 girls, ubu ejo sinzi ikizaza, gusa abo bakobwa babe maso atazabigisha guseriva mukabari dore ko aribyo asigaye yikorera
Gusara n'ugushishikara kweli, yavuze haleluiya sing bitaratera kabiri ati ineza ataratubwira ibyavuyemo ati plus size hataragera ngo 120 girls, ubu ejo sinzi ikizaza, gusa abo bakobwa babe maso atazabigisha guseriva mukabari dore ko aribyo asigaye yikorera
Ariko narumiwe koko !! Uyu mugore yatumye mwanga none
ari kongeraho ibindi !!!Umuntu yigira igitangaza ku giti cye
muri iki kinyejana koko !!!!
CACANA.COM...abantu sugushaka kwamamara basigaje kwigira ibyapa pe!
Asyi we uyu nawe imishinga ye idashinga irandambiye wari umaze kabiri utibonekeza
Nibyo ni reaction mbiyagize kuko yamuhaye zero anarakaye cyane.
jye ndagupinga pe ntamurongo ugira ngoho kwa Gitwaza ngaho muri ba nyampinga ngaho serena Rubavu,ngaho hehe na hehe imirimo ebyiri yananiye impyisi muri makentushushe,ntukonje nturi nakazuyaza (ni chaud ni froid)uhora muri parapara gusa nabo uvuga gufasha ntacyo uzakora nzaba ndeba.
Aline plz nta muziki ukora uri umubeshyi uri umujura wiba amafaranga y abantu. Hari abo ubeshya ngo uzaza kubaririmbira mu makwe ukavanaho tel ukaza burangiye ubeshya ko wagize impanuka kandi ntayo, hari abo ubeshya ko ushaka kujya gusura abantu bababaye ayo baguhaye ukayirira ugatwarayo ubusa Aline ihane uhinduke ukizwe niwanga ugiye kujya hanze.
Wowe uzatanga ibyo udafite ? Uzigisha abakobwa 120 kuririmba nawe ntabyo uzi. Abatekamutwe baragwira !
ariko se ngaho AGIYE GUFASHA ABATISHOBOYE, Agiye Guteza Imbere umubyibuho, Agiye gufasha abakobwa hmmm imishinga ibaye myinci ma gudulaki
ndashaka kubaza GAHONGAYIRE UKO UMUKOBWA UFITE IYO MPANO YAMUGERAHO KUGIRANGO NAWE ABASHE GUKOMPETANA N'ABANDI. DONC KWIYANDIKISHA BIKORWA BITE?
Oya wahaye umwana zero numva ndakwanze peee ntamuntu ubona zero yakoze kirazira.!!


c: text/html

text:
Bavuga ko tugomba kunywa ikirahuri cyamazi ikintu cya mbere mugitondo, kuko ikintu cya mbere cyinjira mumubiri wawe nyuma yo gusinzira gifite akamaro kacyo. Ni nako bigenda nibitekerezo: kubyuka kare biduha umwanya wo kwisanga no gukora neza, kandi ibitekerezo byambere byumunsi bisobanura uko tumerewe mumasaha akurikira. No muminsi mibi, gushimira ubuzima bwacu nibyingenzi kugirango tugere kumitekerereze myiza.
Ibyo bivuzwe ko , gusangira iyi mirongo ya Bibiliya bizazana ibyo gushimira mugitondo. dukeneye guhumeka mugutangira umunsi dushima Imana.
Itangiriro 22:17 Nzaguha umugisha rwose, kandi nzagwiza urubyaro rwawe nk’inyenyeri zo mu ijuru n’umucanga uri ku nyanja.
Abaroma 9:27 Kandi Yesaya yatakambiye kuri Isiraheli ati: “Nubwo umubare w’abana ba Isiraheli uzaba nk’umusenyi wo mu nyanja, hasigaye gusa abasigaye muri bo,
Zaburi 139: 17-18 Mana yanjye, mbega ukuntu ibitekerezo byanjye bifite agaciro! Mbega ukuntu umubare wabo ari munini! Niba nabara, barenze umusenyi. Ndakangutse, kandi ndacyari kumwe nawe.
Itangiriro 32:12 Ariko wavuze uti: ‘Nta gushidikanya ko nzakugirira neza, kandi urubyaro rwawe rukaba umusenyi wo mu nyanja, udashobora kubarwa kuri benshi.’
”Hoseya 1:10 Nyamara umubare w’abana ba Isiraheli uzaba umeze nk’umusenyi wo mu nyanja, udashobora gupimwa cyangwa kubarwa. Ahantu bababwiraga bati: “Nturi ubwoko bwanjye,” bazababwira bati: “Bana b’Imana nzima.”
Nshobora gukora byose binyuze kuri we unkomeza. Abafilipi 4:13 2.Reka igitondo kizanzanire urukundo rwawe rudacogora, kuko nakwiringiye. Nyereka inzira ngomba kunyuramo, kuko ari wowe nshinze ubuzima bwanjye. Zaburi 143: 8
3 .Ibintu bishaje byarashize; dore ibintu byose byahindutse bishya. 2 Abakorinto 5:17
4.Iha imbaraga abanyantege nke n’imbaraga kubadafite imbaraga. Yesaya 40:29
5.Kuberako uburakari bwe bumara akanya gato, ariko ubutoni bwe bumara ubuzima bwe bwose; kurira birashobora kurara, ariko umunezero uza mugitondo. Zaburi 30: 5
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .

robotstxt: allowed

filter: keep


text:
Ku wa 22 Gicurasi 2021 cyongeye kuruka nyuma y’aho cyaherukaga kuruka mu 2002. Ubu habarurwa abantu barenga 30 bapfuye kubera iruka ryacyo, ibikorwa remezo bigasenyuka ndetse abaturage bagakwira imishwaro bahunga.
Iruka ryacyo rimaze iminsi ritera imitingito mu bice hafi ya byose by’u Rwanda ku buryo nk’Akarere ka Rubavu kari mu icuraburindi.
Hari bimwe mu bibazo abantu bakomeje kwibaza ku iruka ryacyo n’ingaruka zabyo. Ni byo tugiye kugarukaho nyuma y’uko bisubijwe n’ishami ribishinzwe mu Kigo cy’Igihugu gishinzwe Peteroli, Gazi na Mine, RMB.
1. Ko twumva imitingito yaba ari ikimenyetso ko ikirunga kizongera kuruka?
Oya! Imitingito nk’iyi iterwa no gutogota kw’amazuku (magma) mu nda y’ikirunga. Umwuka ushyushye mu nda y’isi uba mwinshi, urutare ruhazengurutse rugasa n’uruturika bigatuma humvikana imitingito mito mito y’uruhererekane.
Ibipimo by’umwuka wo hejuru ya Nyiragongo byafashwe bigaragaza ko nta myuka ituruka mu mazuku ihari. Ibi bivuze ko nta mazuku ari hafi ku buryo ikirunga cyakongera kuruka.
2. Iyi mitingito izahagarara ryari?
Ntawapfa kuvuga itariki cyangwa isaha imitingito izahagarariraho kuko nta gipimo kiyipima kugeza uyu munsi. Ariko umuntu arebeye uko byagiye bigenda (amateka y’iruka rya buri kirunga) mu myaka yashize ntabwo imitingito ikurikira iruka ry’ikirunga irenza ibyumweru bibiri. Ubwo Nyiragongo iheruka kuruka mu 2002 imitingito yamaze iminsi 10.
3. Iruka ry’ikirunga ryatewe n’iki?
Iruka ry’ibirunga rigaragarira mu ivuburwa ry’urusukume rw’ibikoma bishyushye cyane binyura ahagaragaza imbaraga nke mu gishishwa cy’Isi.
Ikirunga kiruka kuko hari urutare mu nda y’Isi ruba rwashonze kubera ubushyuhe buri hagati ya dogere 700 na dogere 1200. Ibi bikajyana n’umwuka mwinshi ushyushye noneho ugatera ibikoma byashonze kuzamuka bikanyura mu myenge bikazamuka hejuru mu buryo bwo guturika bishaka aho binyura bitewe na wa mwuka mwinshi ushyushye urimo.
4. Imitingito yatewe n’iki?
Imitingito nk’iyi iterwa no gutogota kw’amazuku (magma) ari mu nda y’Isi no gukubana hagati y’ibisate mu bice byiyashije. Umwuka n’igikoma bishyushye mu nda y’isi biba byinshi urutare ruhazengurutse rugasa n’uruturika bigatuma humvikana imitingito mito mito y’uruhererekane.
5. Kuki imitingito ituruka i Rubavu gusa?
Imitingito yose mwumvise nyuma y’iruka rya Nyiragongo yabaga iturutse mu izingiro ryayo (epicenter) i Rubavu. Iyi mitingito yashoboraga no kumvikana ahandi bitewe n’uburemere bwayo kandi yanagendaga icika intege uko yagendaga ijya kure y’iryo zingiro ryayo.
Urugero ni uko iyo uteye ibuye cyangwa ikindi kintu mu mazi hari imirongo y’uruziga igenda inyuranamo yerekana ko hari ikintu kidasanzwe cyajugunywe muri ayo mazi (waves). Ku bayumviraga ahandi si ukuvuga ko aho bari naho habaga hari indi mitingito.
6. Ni ukuri ko ikirunga kirutse bikagera mu Kivu byateza ibibazo?
Ntabwo byapfa gushoboka! Urugero ni uko mu 2002 ubwo Nyiragongo yarukagaga, amahindure ari ku muvuduko wa 100km ku isaha, ibyageze mu kiyaga cya Kivu byamanutse kugera muri metero 140 z’ubujyakuzimu kandi gas methane iba muri metero hafi 200. Nyuma y’iruka rya Nyiragongo uyu mwaka leta yafashe ingamba zo gukorana n’abaturanyi bya hafi mu kugenzura biriya birunga byegereye u Rwanda ku buryo n’igihe byaruka byaba bizwi hagashyirwaho ingamba z’ubwirinzi.
7. Muri Congo ko ubuyobozi bwaburiye abaturage guhunga, natwe duhunge?
Oya, ibipimo bigaragazwa n’impuguke za RMB bigaragaza ko nta kibazo gihari ku ruhande rw’u Rwanda. Ikibazo cyabaye ni imitingito gusa kandi nayo ibipimo bigaragaza ko yagiye igabanuka mu ngano no mu bukana ku buryo nta mpungenge biteye. Gusa birasaba gukora gahunda y’igihe kirekire ifasha abaturage gukomeza kubana n’iruka ry’ibirunga ndetse n’imitingito kuko kugeza uyu munsi bikiriho muri aka gace duherereyemo.


text:
Abahanzi bagezweho muri iki gihe Ingabire Marina Deborah na Bizimana Amani [Amalon] basendereje ibyishimo bya benshi basohokeye mu kabari Bauhaus Club Nyamirambo mu rucyerera rwo ku wa Gatandatu tariki 11 Gicurasi 2019.
Marina ni umwe mu bahanzi babarizwa mu nzu ireberera inyungu z’abahanzi yitwa The Mane ahuriyemo na Safi Madiba, Queen Cha ndetse na Jay Polly. Ni mu gihe Amalon we abarizwa muri 1k Entertainment yashinzwe na Rukabuza Rickie wiyise Dj Pius.
Amalon niwe wabanje ku rubyiniro aririmbira abasohoye Bauhaus Club Nyamirambo, indirimbo ‘Derilla’ yakoranye n’umunyamakuru Ally Soudy, yaririmbye kandi ‘Yambi’ yamumenyekanishije birushijeho ndetse na ‘Byakubaho’ aherutse gushyira hanze, igakundwa bikomeye.
Uyu
musore yaririmbye nyinshi mu ndirimbo ze afashwa byihariye n’abasohoye Bauhaus
Club Nyamirambo bamugaragarije ko banyuzwe n’ibihangano bye.
Ubwitabire bwari hejuru muri Bauhaus Club Nyamirambo
Marina yageze ku rubyiniro akoresha imbaraga nyinshi aririmba indirimbo nka ‘Log out’, ‘it’s love’, ‘Decision’ n’izindi nyinshi zatumye yishimirwa bikomeye muri iki gitaramo yakoreye Bauhaus Club Nyamirambo.
Bauhaus
Club Nyamirambo iri mu tubari dukunze gusohokerwamo na benshi mu bahanzi
nyarwanda n’abafite abafite amazina akomeye mu ruganda rw’imyidagaduro.
Bauhaus Bar ifite akabyiniro
gakomeye kafunguwe ku mugaragaro na Bruce Melodie ku munsi w’abakundana (St
Valentin).
Bafite inzoga z’amako yose, ibyo kurya bitandukanye n’ibindi byinshi. Iherereye i Nyamirambo ahazwi nka Cosmos iteganye na Station Merez. Ku bindi bisobanuro wabahamagara kuri 0788816126.
Amalon ku rubyiniro
Marina yabyinshije bwa mu basore basohokeye Bauhaus Club Nyamirambo
Amalon yanyuze venshi mu ndirimbo 'Byakubaho'
Ubanza i bumoso, Rwema Denis umujyanama wa The Mane ari kumwe na Dj TheoAMAFOTO: Regis Byiringiro


text:
Akenshi uzasanga abenda gusezerana babazanya ibibazo bitandukanye harimo ibijyanye n’imyenda bazambara mu bukwe bwabo ndetse bumva bafitiye amatsiko umunsi w’ubukwe bwabo. Ni ngombwa ko mbere y’uko uhitamo umuntu muzabana akaramata ugomba kwitonda kuko ushobora kuzisanga ubaho utishimye mu rugo rwawe kuko utabanje kwitonda mbere y’uko wemeranya n’uwo muzabana. Niyo mpamvu abahanga mu bijyanye n’imibanire hagati y’abantu batekereje kugaragaza ibibazo 10 ugomba kubaza uwo mwenda kurushinga kugirango umenye ko afite gahunda.
Abo bahanga mu bijyanye n’imibanire hagati y’abantu ari bo Olga Levancuka, Marisa Peer na Annabelle Knight ni bo bagaragaje ibi bibazo uko ari 10 umukobwa akwiriye kubaza uwo bateganya kurushinga kugirango abashe kwimenyera niba koko ari umukunzi wa nyawe.
1. Ni iki wumva uzajya ukunda gukora wishimisha nitumara kubana ?
Iki ni ikibazo abakobwa benshi bakunze kubaza abahungu mbere y’uko babana . Mu gihe ukibajije umuhungu ntuzatungurwe no kumva ibisubizo aguha bitandutakanye n’ibyo wowe wari witeze kwakira, icy’ingenzi hano ni ukumva icyo abivugaho. Akenshi abakobwa bizera ko bazashobora guhindura abagabo babo mu gihe bazaba bamaze kugera mu rugo ariko ibi siko biri kuko akenshi usanga hari ingeso umuntu atapfa guhindura. Niba umusore akubwiye ko azajya areba umupira buri gihe mu minsi y’ikiruhuko n’inshuti ze, zirikana ko muri icyo gihe biba bigoranye ko azajya akubonera umwanya kuko azajya arangiza iminsi y’akazi ubundi mu gihe mwakabaye muri kumwe abe ahugiye mu mupira.
2. Wumva ari iki kigushimisha mu rukundo rwacu ?
Igisubizo uzahabwa hano kizakwereka uko urukundo rwanyu ruhagaze . Bizagufasha kumenya agaciro aguha imbere ye, niba akubona nk’umuntu umufatiye runini cyangwa niba akubona nk’umuntu watuma ahungabana mu buzima bwe igihe atagufite.
3. Ese ni iki gituma uzigama amafaranga ?
Aho kugirango umubaze ku bijyanye n’amafaranga nyirizina, ushobora kubinyuza muri ubu buryo umubaza impamvu imutera kuba yakwizigamira. Ibi bikazagufasha kumenya niba hari ikintu yitaho mu buzima bwe. Bizatuma kandi umenya icyo amafaranga azajya yinjira mu rugo azajya akoreshwamo. Niba gukemura ibibazo byo mu rugo ari cyo kintu ashyira imbere, bizagufasha kumva ko muzatera imbere umuryango wanyu ukabaho neza.
4. Mubaze ku kijyanye n’imyemerere yanyu ndetse n’iyobokamana.
N’ubwo mwaba musengera mu idini rimwe, mushobora kuba mudahuje imyumvire ku bijyanye n’idini musengeramo, ni byiza kubimubaza ukabimenya. Niba mudahuje ukwizera nabyo ni byiza kubimenya kugirango mumenye uburyo muzajya mwubahana n’ubwo mudahuje idini n’imyemerere.
5. Ni hehe wumva wakwizihiriza umunsi mukuru wa Noheli, Ubunani… ?
Bitari ukumenya aho yishimira kuba yakwizihiriza uwo munsi mukuru gusa ahubwo bizagufasha kumenya niba agufata nk’umwe mu bagize ubuzima bwe. Kandi na none uzamenya niba yishimira kwizihiza iminsi mikuru ari kumwe n’umuryango we. Iki ni ikibazo cy’ingenzi kuko hari byinshi uzahamenyera kuko hari ubwo usanga umugabo adakunda kujyana n’umugore we ahantu henshi mu ruhame rw’abantu. Rero ibi bizagufasha kumenya niba yishimira kuba yagira aho mujyana muri kumwe.
6. Ese wumva abana tuzabyara bazaba bafite uwuhe mumaro mu buzima bwawe ?
Uwo muzabana ni ngombwa ko umenya niba afite igitekerezo cyo kuzabyara abana. Ubu ni bumwe mu buryo buzagufasha kumenya niba mu nshingano ze hazaba harimo abana muzabyarana. Bizatuma kandi umenya niba kugira abana benshi biri muri gahunda afite cyangwa niba yifuza kubyara bake.
7. Ese imibonano mpuzabitsina uyifata ute mu buzima bwawe ?
Iyi ni imwe mu ngingo zikunze guteranya ndetse no gusenya ingo zitari nkeya kubera bamwe baba batarabiganiriyeho mbere y’uko babana. Ni ingenzi rero kubaza uwo muteganya kurushinga kugirango wumve icyo abivugaho. Ni ngombwa kumenya uko mubipanga kuko usanga ari igikorwa gikorwa habaye ukumvikana ndese no kuba mufite umwanya uhagije. Ibi bizabafasha kumvikana kandi birinde ko mutabyumva kimwe.
8. Iyo urakaye ni iki kigufasha kongera gutuza ?
Iki ni ikibazo kidakunze kubazwa cyane kandi gifite akamaro kanini kuko uba ugomba kumenya icyatuma uwo mubana agaruka mu byishimo igihe yaba yarakaye. Ashobora kukubwira ko uburakari bwe bushira ari uko agiye muri siporo. Ibingibi bikazagufasha kumenya uko uzajya umwitwara imbere igihe yarakaye.
9. Ubana ute na mama wawe ndetse na bashiki bawe ?
Kubaza uko abana na mama we ndetse na bashiki be bizagufasha kumenya uko ubusanzwe abana n’igitsina gore muri rusange. Iyo umaze kumva uko babana bituma umenya niba nawe azajya agufata neza cyangwa niba akenshi atazajya akwitaho. Ni ngombwa ko ubimubaza kuko uko yari abanye na bashiki be niko nawe muzabana n’ubwo hari bimwe bishobora guhinduka.
10. Ni gute tugiye kuzajya twuzuzanya ?
Ubwuzuzanye hagati y’abashakanye ni ingenzi cyane kuko ari imwe mu nkingi zifasha kugirango urugo rukomere kandi rutere imbere. Rero ufite inshingano zo kubaza uwo muteganya kubana ku bijyanye n’ubwuzuzanye bwanyu kuko bizagufasha kumenya niba hari ibyo muzajya mufatanya mu mibereho yanyu.


text:
Ikigo cya Arkidiyosezi ya Kigali cy’amashuri yisumbuye cyitiriwe Mutagatifu Andreya (Collège Saint André) giherereye i Nyamirambo mu karere ka Nyarugenge mu mujyi wa Kigali cyabaye ubukombe mu burezi bufite ireme mu Rwanda guhera mu mwaka wa 1957.
Kuri Saint André, imyitwarire myiza iza ku isonga ry’indangagaciro
Umuyobozi w’iri shuli Padiri Faustin Nshubijeho wo muri Arikidiyosezi ya Kigali, yatangarije Imvaho Nshya ko rimwe mu mabanga bifashisha mu kuba intangarugero ari ukwibanda ku Kinyabupfura, ugukunda abanyeshuri byiyongeraho kubakundisha Imana, kubana na bo buri munsi no kubabera urugero rwiza.
Padiri Nshubijeho Faustin, Umuyobozi w’Ishuri St André
Yagize ati “Ibanga nta rindi, ritari ugukunda abana turera tukabakundisha n’Imana. Iyo umwana akunzwe akunda n’ibyo umukunze amukundisha… Mu bijyanye no kwiga burya abana bagomba kugira uwo bareberaho; twebwe iyo tugiye mu burezi turahaba tukabana na bo, tugasangira amasaha 24/24, umunsi ku wundi.”
Yakomeje ashimangira ko indangagaciro bigisha abana ziri mu bishyigikira inzozi n’inshingano bafite mu buzima bwabo bwa buri munsi. Indangagaciro bibutswa buri gihe zirimo ikinyabupfura, kwigirira icyizere, isuku n’izindi ziyongeraho guhabwa amasuzumabumenyi (tests) ateguye ku buryo bw’ikizamini cya Leta buri ku wa gatatu w’icyumweru.
Aya masuzumabumenyi barayamenyera ku buryo igihe cy’ibizami kigera biteguye neza. Collège St André yigamo abanyeshuri bagera ku 1050, abahungu n’abakobwa, abacumbikirwa nabiga bataha.
Abana biga muri College St André bahakura uburere, ubumenyi n’ubuhanga bituma bagira itandukaniro
Mu bizamini bisoza icyiciro cya mbere cy’amashuri yisumbuye by’umwaka ushize wa 2017 iki kigo cyatsindishije ku kigero cya 100% abanyeshuri 118, abagera ku 105 bari muri diviziyo (Division) ya mbere naho 13 bari mu ya kabiri ari nako bose bahabwa ibigo bashaka bicumbikira abanyeshuri (boarding schools).
Indangagaciro Nyarwanda zihuzwa n’ubuzima bw’ishuri
Padiri Nshubijeho ashimangira ko Collège St André ishyira imbere imyitwarire myiza kuko ari yo ntandaro y’intsinzi mu ishuri no mu buzima busanzwe.
Mu masaha ya mugitondo mbere y’amasomo bahurira hamwe bakaganirizwa. Ibi bikorwa iyo bavuye mu missa n’amasengesho ya buri munsi bitewe n’idini umwana asengeramo.
Aha ni muri Chepelle abanyeshuri basengeramo ibamu kigo
Baganirizwa ku ndangagaciro nyarwanda na kirazira zikanahuzwa n’ubuzima babayeho ku ishuri, kandi bagasobanurirwa n’uburyo bibafasha gutegura kuba abagabo n’abagore cyangwa abihayimana banogeye igihugu n’imiryango bavukamo.
Yakomeje agira ati “No mu masomo umwana umwereka ko bidahagije gutsinda ahubwo agomba no kuba ari umuntu, akunda Imana. Ntiyakunda Imana atabona adakunda bagenzi be bigana. Abo bagenzi be iyo abakunda, barigana bagafashanya ugasanga bari kuzamukira hamwe.”
Padiri Faustin avuga ko bazakomeza gusigasira ibyagezweho muri iki kigo mu myaka 61 kimaze, ndetse bagakomeza gukorana n’ababyeyi mu guharanira uburere bushyitse bw’abanyeshuri.
Yasabye ababyeyi batita ku bana, n’abitwara nabi mu miryango kubihagarika bagakurikirana urubyaro rwabo kuko ari impano bagabanye zisaba kutaba ntibindeba.
Ati “Ishuri ryonyine ntirihagije, umubyeyi ni we wakagombye kuba uwa mbere kuko umugore n’umugabo babana n’umwana baramubyaye; rimwe na rimwe kandi imyitwarire yabo hari igihe igira ingaruka ku bana.”
Kuba hari abana bataha mu miryango irimo ibibazo cyangwa batitabwaho, ni imwe mu mbogamizi zituma bagorwa n’imyigire, cyane cyane ku biga bataha iwabo.
Ubuyobozi bwa St André burasaba ababyeyi, abarezi, Leta n’imiryango ifite aho ihurira n’uburezi gukomeza gufatana urunana mu kurerera Imana n’ u Rwanda rw’ejo hazaza.


text:
Uburyo nyabwo bwo gusenga ni ikintu kitavugwaho rumwe ugasanga umuntu yibaza byinshi ati:"Ese icyiza ni ugusenga mpagaze, nicaye hasi, mfukamye? Ese ngomba gusinziriza mu gihe nsenga? Ese ibyiza ni ugusengera mu rusengero cyangwa mu busitani? Ni byiza gusenga mu gitondo tubyutse cyangwa nijoro tugiye kuryama? Ese hari amagambo tutagomba kwibagirwa mu isengesho? Ni ubuhe buryo bwo gusoza isengesho?" Ibi ni ibibazo byibazwa na benshi ku bijyanye n’isengesho ariyo mpamvu bigiye gusobanurwa byimbitse muri iyi nyigisho.
Akenshi, isengesho rigaragara nk’ikintu gikorwa ku buryo butangaje. Bamwe bizera ko iyo tutavuze ibintu mu buryo bwiza, cyangwa mu cyerekezo cyiza, Imana idashobora kutwumva no gusubiza isengesho ryacu. Ibi byose ntabwo biri muri Bibiliya kuko Imana ntabwo isubiza amasengesho yacu bishingiye ku buryo dusenga, aho turi, uko twifashe ku mubiri( body position) ahubwo idusubiza ititaye ku buryo dutondeka amagambo iyo dusenga.
Bibiliya itubwira ko dukwiye kugira ukwizera mugihe tuje imbere y’Imana dusenga, tukamenya ko yumva ko itwumva kandi yiteguye gusubiza ibyo tuyisabye mu mugambi wayo (1Yohana 5:14-15).
Mu Butumwa bwiza bwanditswe na Yohana 14:13-14 Yesu yagaragaje ko icyo abasenga bazasaba bizeye mu izina rye bazagihabwa. "Kandi icyo muzasaba cyose mu izina ryanjye nzagikorera kugirango Data yubahirizwe mu Mwana we. Nimugira icyo musaba cyose mu izina ryanjye nzagikora ".
Kubw’ibyo, ni ubuhe buryo bwiza bwo gusenga? Abafilipi 4:6-7 hatubwira ko tugomba gusenga tudahangayitse, gusengera buri kimwe cyose ndetse no gusengana umutima ushima. Imana izasubiza amasengesho yacu yose kandi iduhe amahoro yo mu mitima.
Uburyo bwiza bwo gusenga ni ukwerekeza imitima yacu ku Mana, tukayubaha kandi tukayifungukira, nk’uko ituzi kurusha uko twiyizi, dukwiye kugaragariza Imana yacu ibyifuzo byacu tukamenya ko Imana izi ibyiza igomba kuduha bijyanye n’umugambi wayo ku buzima bwacu. Dukwiye gukunda Imana, tukayiramya binyuze mu isengesho hatabayeho guhangayikishwa n’amagambo nyakuri yo gukoreshwa mu isengesho. Imana inezezwa n’ibiri mu mitima yacu kuruta kuba intyoza mu kuvuga.
Tutagiye kure ya Bibiliya, mu Butumwa Bwiza bwanditswe na Matayo 6:9-13 hatubwira isengesho Yesu yigishije abantu gusenga. Icyakora n’ubwo ari isengesho rya Yesu, ntabwo ariryo tugomba gufata mu mutwe ngo tujye duhora ariryo dusenga ku Mana, ahubwo ni urugero rw’ibintu tugomba gushyira mu isengesho ryacu: Kuramya, kwizera Imana, kwihana no gushimira. Dukwiye gusenga isengesho ryuzuye twifashishije iryo Yesu yasenze ariko natwe tukongeramo amagambo yacu bwite nirwo rugendo rutuganisha ku Mana.
Muri macye, uburyo bwiza bwo gusenga ni ukwerekeza imitima yacu ku Mana. Kwicara, guhagarara, gupfukama, kuzamura ibiganza, gufungura cyangwa gufunga amaso, gusengera mu rusengero, mu busitani cyangwa mu rugo, mu gitondo cyangwa nijoro, ibi byose bituruka ku bushake bw’umuntu. Icyo Imana ishaka mu isengesho ryacu ni ukuyegera tukagirana umubano nayo.
Source: www.gotquestions.org
[email protected]


text:
YASUWE 16
Ubusanzwe mu muryango mugari aho umuntu aba, abana n’abantu batandukanye kandi bafite n’imico itandukanye. Aha ni ngombwa kumenya kubana na buri wese kandi mu mahoro kuburyo aba muhorana ubabera intangarugero ndetse bikaguhesha agaciro mu bandi n’ubwo usanga hari abantu bamburwa agaciro n’imyitwarire yabo idahwitse cyangwa se nk’uko bakunze kuvuga ko umuntu adashobotse.
Uyu ni umwanya wo gusubiza amaso inyuma ugasuzuma niba imico yawe atariyo ituma udahabwa agaciro n’inshuti, abavandimwe, umukoresha ndetse n’abo mukorana. Kudahabwa agaciro n’abantu bakuri hafi ni ikintu kikwangiza mu buryo bw’amarangamutima ndetse bikagera no ku musaruro utanga mu byo ukora. Ni yo mpamvu nubona abantu bataguha agaciro, ukwiriye kwibaza uti “ni iyihe mpamvu batampa agaciro?”
Hari igihe uburyo umuntu abayeho ndetse n’imico ye bituma abamuri hafi babangamirwa ndetse bagahitamo kutongera kumuvugisha cyangwa bakamuhunga.
Niwisanga uri wenyine atari amahitamo yawe ahubwo biturutse ku kuba abantu bakugendera kure, uzagenzure niba nta myitwarire ufite muri iyi.
– Ukunda ko abantu bagukunda : Rimwe na rimwe abantu bahitamo kutagukunda cyangwa kutaguha agaciro kuko ubishakishanya imbaraga. Uko urushaho gushaka ko bagukunda ni ko barushaho kuguhunga kuko baba bumva imyitwarire yawe ibabangamiye.
– Ntuva ku izima: Kugira uko wumva ibintu ndetse ukabishyigikira ni uburenganzira bwawe kandi biri muri kamere muntu, ariko niba ukabya kutava ku izima ndetse ukumva ko ibyawe aribyo byo buri munsi, bizatuma abantu bagabanya ibyo bakubwira.
– Urikunda: Ntibishimisha kubana n’umuntu uhora wita ku bimwerekeyeho gusa. Niba uhora wumva wakora ikikujemo utitaye ku ngaruka cyangwa akamaro gifitiye abandi cyangwa ugashaka wakumvwa ariko utajya wumva abandi, iyi yaba impamvu ikomeye ituma bataguha agaciro.
– Ntuzi kuvuga: Ibi si ukuvuga ko ufite ubumuga bwo kuvuga, ahubwo bivuze ko utazi uburyo bwiza bwo kuganira n’abantu ku buryo ubabwira bakamenya icyo ushaka hatajemo amahane cyangwa ubushyamirane. Niba ushaka ko abantu baguha agaciro, iga uburyo buboneye bwo kubabwiramo ikintu runaka.
– Abandi ntibazi ko ubakeneye : Abantu benshi ntibazi kugaragaza inyuma ikibari ku mutima. Abakuri hafi bashobora kubona ko utabakeneye cyangwa udakeneye ubufasha bwabo, nyamara wowe ku mutima atari uko biri.
Niba wumva abantu batakwitaho wenda ni uko batazi ko ukeneye ko bakuba hafi, subiza amaso inyuma urebe niba ari ubutumwa mwandikirana, ko ibyo ubabwira aribyo bikuri ku mutima.
– Uri indashima : Nta muntu ukunda kubana n’umuntu uhora avuga ibitagenda ndetse agahora atanga abandi nk’impamvu ibintu bitagenze neza, guhora unenga byangiza imishyikirano ugirana n’abandi.
– Nta mbaraga ushyira mu mubano wawe n’abandi: Niba abantu bataguha agaciro, bishobora kuba biterwa nuko nta ruhare ugira mu biganiro mugirana cyangwa mu bucuti bwanyu. Abantu ntabwo bashimishwa no guhora aribo bagira uruhare mu migendekere myiza y’umubano n’abandi, ubucuti bwubakira ku bushake bw’impande zombi.
– Ikosa si iryawe ni iryabo : Akenshi iyo ibyiyumviro byo kudahabwa agaciro n’abandi bikurenze, wumva ko ikosa ari wowe riturukaho. Hari igihe ukora ibishoboka byose ngo ugirane umubano mwiza n’umuntu runaka nyamara ukabona we ntabyitayeho, ntabwo buri wese yagukunda.
Niba ufite abantu mu buzima wumva bataguha agaciro ndetse ukaba ubizi neza ko ikosa atari iryawe, hagarika gushaka umubano na bo, ahubwo wite kubo ubona baguha agaciro kandi bishimiye kubana nawe.


text:
Uko byagenda kose, iyo ugize intego y’icyo ushaka kugeraho ukongeraho no kugiharanira, bishobora kugufasha kugera ku nzozi zawe. Uku ni ko Clarisse w’imyaka 29 ufite ubumuga bwo kutabona yabigenje. Ni umuhanzi w’imivugo kandi ajya yitabira amarushanwa maze imivugo ye igatsinda. Twaganiriye n’uyu ni nyampinga atubwira aho yakuye igitekerezo cyo guhanga imivugo ndetse n’uko abikora n’icyo byahinduye mu buzima bwe.
Tumusura twamusanze iwabo i Ndera. Tukinjira mu nzu, yazanye na mugenzi we Anisie na we ufite ubumuga bwo kutabona, batwakira bamwenyura bambaye amadarubindi y’izuba, bafite n’agakoni k’umweru kifashishwa mu kuyobora abafite ubumuga bwo kutabona.
Clarisse yatubwiye ko yagize igitekerezo cyo guhanga imivugo akiga mu mashuri yisumbuye. Ngo habaye ibirori byo kwizihiza umunsi ikigo cyatangirijweho, maze yumva umuvugo mwiza wari umaze kuhavugirwa, bimutera ishyaka! Gusa ngo yahoraga yifuza uburyo bwiza bwo guhumuriza abababaye, dore ko bagenzi be bamwisangagaho bakamubwira ibibababaje. Ati: “Hari igihe mugenzi wange yambwiraga ko ababaye nkabura uko muhumuriza. Naje gusanga imivugo yamfasha guhumuriza abandi.”
Umwe mu nshuti za Clarisse ngo yaje kumwegera amubwira imbogamizi afite ziterwa no kuba atagira amaguru. Ngo yahise amwandikira umuvugo amubwira ko afite abamukunda kandi ko imbere ye ari heza. Ngo uwo muvugo watumye mugenzi we yishima ntiyongera kwigunga nka mbere.
Kuva ubwo ngo Clarisse yararyamaga mu ijoro akumva umuvugo umujemo, dore ko ngo inganzo ye ikunda kuza iyo ari ahantu hatuje. Ngo yandika amagambo yifashishije imashini ikoze mu rubaho bashyiramo impapuro maze ikajya izitobora bikarema inyuguti. Clarisse yabwiye “Ni Nyampinga” ko akunda guhura n’imbogamizi zo kutagira imashini isohora inyandiko zisomwa n’abafite ubumuga bwo kutabona. Gusa ngo iyi mbogamizi yarayirwanyije, binyuze mu kwegera rimwe mu mashuri afite ibikoresho byagenewe abafite ubumuga bwo kutabona riri i Masaka, aho ngo bayimutiza akabasha kubigeraho.
Clarisse yabwiye “Ni Nyampinga” ko indi mbogamizi yari afite ari uko agitangira, abantu bamuboneraga mu ndorerwamo y’ubumuga bakumva ko nta cyo yashobora, abandi bakamubwira ko atari we uba yihimbiye iyo mivugo.
Clarisse yashoje amasomo ye muri Kaminuza y’u Rwanda mu ishami ry’ubuzima mbamutima, bityo ibyo yize bikaba bimufasha mu guhitamo insanganyamatsiko ahimbamo umuvugo kuko abanza kwitegereza ibyo abantu banyuramo, akamenya ubutumwa bubakwiriye.
Anisie usanzwe ari inshuti ya Clarisse, akaba n’umwe mu bafashijwe n’inganzo ye ahamya ko inshuti ye yamufashije gutera intambwe yo kubyaza umusaruro impano y’uburirimbyi yifitemo. Ubu ngo Anisie abasha kujya mu ruhame akaririmba kubera ko yafatiye urugero kuri Clarisse.
Clarisse avuga ko guhimba imivugo no kuyivuga bimaze kumugeza kuri byinshi harimo kwitinyuka, kwigirira ikizere ndetse no kuba ageze ku rwego rwo kuvuga imivugo mu birori bitandukanye nk’ubukwe n’ibindi akahakorera amafaranga. Uretse ibi, ngo Clarisse yishimira ko imivugo ye itsinda amarushanwa atandukanye, muri yo harimo iryateguwe na “La Benevolencia”, umuryango udaharanira inyungu ugamije iterambere ry’ubumwe n’amahoro mu bantu ndetse ugakangurira abantu akamaro k’ubutabera kuri bose. Mu mivugo myinshi yari mu iri rushanwa, nyuma yo gutoranyamo 20 ihiga indi, uwa Clarisse ni wo waje gutsindira umwanya wa mbere.
Clarisse ngo yandika imivugo abikunze cyane kuko bimuruhura. Ati: “Iyo numva ntameze neza cyangwa naniwe nandika imivugo kuko njya kurangiza numva naruhutse.”


text:
Amajyepfo: Ibikorwa-remezo Kagame yasezeranyije abaturage bizagerwaho muri 2024?
Yanditswe na Deus Ntakirutimana
Muri gahunda ya manda ye y’imyaka irindwi [2017-2024], Perezida wa Repubulika Paul Kagame yasezeranyije abanyarwanda ko bazaba bagerwaho n’amazi meza n’amashanyarazi ku kigero cy’100%, Intara y’Amajyepfo yemeza ko hari aho ihagaze.
Guverineri w’Intara y’Amajyepfo Kayitesi Alice avuga ko iyi ntara igeze ku kigero cya 58% ku bijyanye no kugeza amashanyarazi ku baturage, mu gihe amazi meza ari ku gipimo cya 74%.
Umunyamakuru wa The Source Post ahereye kuri iyo mibare, yabajije uyu muyobozi niba ibyo Perezida wa Repubulika yijeje abanyarwanda, ubuyobozi bw’iyi ntara buzabasha kuba bwabishyize mu bikorwa.
Guverineri Kayitesi avuga ko hari aho bavuye n’aho bageze, agira ati:
“Nagusubiza nshize amanga ko bizakorwa kandi bizagerwaho”
Abajijwe icyo bishingiraho (assurence( bavuga ko iyo ntego izagerwaho, Madame Kayitesi avuga ko hari byinshi baheraho.
Ati:
“Icyo twishingikirijeho ni gahunda n’igenamigambi byakozwe ndetse tukanareba nibyo tumaze kugeraho mu myaka ishize, tukareba ibisigaye imbere, imishinga migari nk’iyo kongera amazi, ari n’iyo kongera amashanyarazi igenda ikorwa hirya no hino mu gihugu by’umwihariko mu ntara yacu y’amajyepfo. Tukaba tudashidikanya, nta mpungenge na nkeya dufite, zituma twumva ko iby’umukuru w’igihugu yijeje abaturage bitazagerwaho.”
Kayitesi akomeza avuga ko hari aho uterere tw’iyo ntara twavuye ndetse n’aho tugeze, ku buryo ngo hari uturi imbere cyane.
Ati “ Iyo turebye uturere usanga hari utugeze imbere cyane, twagiye tubanza gushyirwamo imbaraga, hari akarere ka Nyaruguru kari hejuru ya 97% ku bijyanye n’amashanyarazi, hari akarere ka Gisagara, amashanyarazi ari mu tugari twose. Ikindi ni uko twabanje kugeza amashanyarazi mu mirenge yose.”
Kayitesi yungamo ko imirenge yose y’iyo ntara yamaze kugeramo amashanyarazi. Uretse ibyo ngo hari imishinga minini muri iyo ntara izafasha mu bijyanye n’iyongerwa ryayo, urugero ni uruganda rw’amashanyarazi akomoka kuri nyiramugengeri ruri kubakwa mu karere ka Gisagara. Uyu munsi ngo megawati zisaga 40 zitangwa n’urwo rugomero ngo ziri koherezwa ku muyoboro mugari ku buryo mu minsi iri imbere zizakoreshwa hirya no hino mu gihugu.
Ayo mashanyarazi kandi ngo azunganirwa n’andi akomoka ku mirasire y’izuba ari kugezwa ku batuye iyo ntara, ariko biciye muri gahunda ya nkunganire ya leta.
Ku bijyanye n’amazi, uwo muyobozi avuga ko hari imiyoboro migari iri gutunganywa muri iyi ntara.
Ati : “ Gahunda nini zihari zo kongera imiyoboro y’amazi zirahari, ari za Shyogwe-Mayaga, gahunda y’amazi aturuka mu miyoboro hirya no hino agenda asaranganywa imijyi, igenamigambi rrirahari kandi nta mpungenge dufite yuko ibyo umukuru w’igihugu yemereye abaturage bishobora kutazagerwaho.”


text:
- Pariki y’Igihugu y’Akagera ni imwe muri Pariki ubu zikomeye kuri uyu mugabane wa Afurika.
- Harimo ubwoko butanu bw’inyamaswa zikomeye zirimo Inkura, Intare, Imbogo, Inzovu n’Ingwe.
Pariki y’Akagera ingana na kilometero kare 1200, ugahera ahitwa Kiyonza mu Murenge wa Mwiri, Akarere ka Kayonza; ugasohokera ahazwi nka Nyungwe ugakomereza ku Cyanyirangegene mu Murenge wa Karangazi muri Nyagatare, bitwara hagati y’amasaha atandatu n’arindwi mu modoka.
Ni urugendo rw’ibirometero 120 ukora witegereza ibinyabuzima Imana yaremye, hamwe ukisanga utemerewe kuva mu modoka bitewe n’ubukana bw’inyamaswa uhura nazo.
Hari amabwiriza ubanza guhabwa mbere yuko wnjira muri Parike
Harimo kutavugira hejuru, ahubwo ‘ushobora gutangara ariko bikamara amasegonda gusa’ no kutagira icyo ukura muri pariki cyangwa ngo usigemo icyo winjiranye.
Ntiwemerewe kuva mu modoka keretse aho uba ureba ubutaka kubera gutinya inzoka kandi ntiwegere umugina.
Pariki y’Akagera igizwe n’ibiyaga 10 birimo Ihema yakuye izina ku Babiligi bahashinze amahema ubwo bashakishaga isoko ya Nil. Inyamaswa ugenda uzisanga ahantu bitewe n’impamvu eshatu: aho inyamaswa ibonera umutekano, aho ikura ibyo kurya n’ubuhehere buharangwa ikenera.
Urugero niba hari inyamaswa irisha ku biti hejuru, izahitamo kuba ahari ibiti binini. Niba ari indyabyatsi zihitamo kuba ahari ibyatsi bigufi, indyanyama zo zihitamo kuba ahari ibisimba birisha ubwatsi
Inyamaswa zigenda zigira umwihariko utangaje
Uko utembera Pariki y’Igihugu y’Akagera, niko ugenda usobanurirwa buri nyamaswa uhura nayo, haba ibyo ikunda kurya, uko ibaho n’ibyo ikunda kurusha ibindi.
Twiga bamwe bita Agasumbashyamba, ‘ingabo ishobora kurya ibiro 65 by’ibyatsi ku munsi, ingore ikarya 56 bitewe n’uko itajya irisha iraramye, ahubwo irisha ibintu biyiri imbere’. Unabasha kumenya uko zigenda zisaza kubera ko iyo zikura uruhu rugenda rwijima.
Inkura nk’inyamaswa iheruka kuzanwa mu Rwanda vuba cyane, yo ngo yiyemera nk’igisimba gifite imbaraga zihagije n’ihembe rikomeye ku buryo nta cyayihangara.
Isatura yo ni inyamaswa ifatwa nk’idatekereza cyane, ku buryo ishobora kumva urusaku rw’imodoka igaturumbuka iyinyura imbere ku buryo yanayigonga.
Iyo myifatire ariko itandukanye cyane n’Inzovu yo igira umutima uzirikana ku buryo bukomeye, ari nayo nyamaswa itajya ipfa kwisukirwa.
Urugero rutangwa ni Inzovu yitwa Mutware yagize igihe cyo kororwa n’Ababiligi bakayimenyereza inzoga, ibisheke, ubugari n’ibindi byose abantu barya, ariko nyuma iza gusubizwa muri Pariki.
Mu gusura Pariki kandi uzamenya ko inyamaswa yitwa Indonyi ifite ububasha bwo kwishariririza mu gihe yikanze bigatuma n’inyamaswa yayica itabasha kuyirya.
Imparage ifite umugeri w’inyuma uremereye, ku buryo n’iyo Intare iyisukiriye ishaka kuyica ikayitera wa mugeri iba itakiharenze.


text:
Umuhanuzi Eliya yatsinze Abahanuzi b’Ikigirwamana Bahali abakoza isoni ! Yabwiye abaturage ngo bafate abo bahanuzi b’ibigirwamana babakosore , maze abaturage babyumva bwangu bicamo 450 !
» Byuka urye kuko inzira ishobora kukubana ndende cyane » .
Isomo rya 1: Isomo ryo mu gitabo cya mbere cy’Abami
Nuko mu guhunga Umwamikazi Jezabela, Umuhanuzi Eliya agenda umunsi wose mu butayu. Amaze gutagangara yicara mu gacucu k’igiti asenga Imana ayisaba gupfa, agira ati : « Nyagasani ubu noneho ndarambiwe burundu ! Itwarire ubuzima bwanjye :ntacyo ndusha abakurambere banjye ». Nuko yiryamira mu nsi y’icyo giti arasinzira. Umumalayika w’Imana amukoraho aramubwira, ati : « Byuka, urye ». Eliya ararangaguzwa maze abona umugati wokeshejwe amakara n’urweso rw’amazi byari byateretswe hafi y’umutwe we. Ararya, araryama,arongera arasinzira. Na none Malayika w’Imana aragaruka amukoraho aramubwira , ati : « Byuka urye kuko inzira ishobora kukubana ndende cyane ».
Eliya arabyuka,ararya, aranywa. Nuko kubera imbaraga yari ahawe n’iryo funguro , ashyira amaguru nzira, agenda iminsi mirongo ine n’amajoro mirongo ine , kugera ageze ku musozi wa Horebu, ari nawo musozi wa Nyagasani (1 Abami 19,4-8).
1. Ese inzira y’Ubuhungiro ishobora guhinguka ku musozi Mutagatifu ?
Mu Seminari nkuru ya Nyakibanda, hari umuco karande ugena ko Abadiyakoni ( ni Abafaratiri basigaje umwaka umwe ngo bahabwe ubupadiri), batanga inyigisho rimwe mu cyumweru. Mu gihe cyacu , Abadiyakoni bigishaga mu misa yo ku wa kane nimugoroba. Muri 1997, umudiyakoni yatanze inyigisho itazibagirana, yamaze iminota itageze kuri ibiri ! Hari hasomwe Ivanjiri (Mt 2,13….) ivuga uko Umwami Herodi yashatse kwica Yezu akivuka nuko ababyeyi be bagafata gahunda yo kumuhungishiriza mu Misiri, bakagumayo , bakagaruka mu gihugu cyabo ari uko umwami Herodi amaze gutanga !
Ni uko rero umudiyakoni araterura arigisha, ati « Bavandimwe, ba Herodi ni benshi muri iki gihugu. Nimubona bazokoye, mujye mwihungira di, bashobora kubica babaziza ubusa. Rwose mujye muhaguruka mubahunge , guhunga nta gisebo kibirimo, dore na Yezu yarahunze ! Nyagasani Yezu nabane na mwe ! ». Icyakora uwo mudiyakoni yaje kuba padiri, ubu akorera mu Rwanda, ntarahunga !
Mu masomo ya Liturjiya y’iki cyumweru, umuhanuzi Eliya ( turi mu kinyejana cya 9 mbere ya Yezu) arahunga umwamikazi Jezabela. Uyu mwamikazi wa Isiraheli ni umukobwa wakomokaga mu gihugu cya Fenesiya, akabyarwa n’umwami Tiri Itobahali (Tyr Ithobaal) wa mbere. Aho amariye kurongorwa n’umwami Akabu wa Isiraheri, Jezabela yatesheje umwami umutwe, amutesha inzira yo gusenga Imana y’ukuri kandi amutoza gusenga ikigirwamana cyo muri Fenesiya cyitwa Bahali. Kugira ngo agere kuri uwo mugambi yadukanye ingeso yo GUCECEKESHA, GUTOTEZA NO KWICA abahanuzi b’Imana ari nacyo cyateye umuhanuzi Eliya KUMUVUMA !
Umuhanuzi Eliya yakoze uko ashoboye ngo yereke umwami n’abaturage ko kuyoboka ikigirwamana Bahali ntacyo bimaze, ko ari ugushuka rubanda no kubatesha inzira nziza, ko kandi kureka gusenga Imana y’ukuri bizagira ingaruka mbi zikomeye ku gihugu cyose ! Umwamikazi Jezabela uko yakabaye umugome uzwi na bose, yakoze umupango wo kwica Umuhanuzi Eliya wari ubangamiye gahunda ye yo kuyobya igihugu cyose no gushora abaturage mu bukozi bw’ibibi , nibwo Eliya ahisemo guhunga uwo mwicanyi ruharwa, ari nayo nkuru twasomewe uyu munsi.
Twibuke ko nyuma y’urupfu rw’umwami Akabu, umwamikazi Jezabela yagumye ku ngoma agategekana n’abahungu be Okoziyasi na Yoramu. Gusa rero uyu mwamikazi kimwe n’abahungu baje kwicwa n’umwami Yehu wasizwe amavuta n’umwe mu basimbura b’umuhanuzi Eliya ! Koko rero Jezabela n’abahungu barishwe, imirambo yabo iribwa n’imbwa nk’uko Eliya yari yarabihanuye !
Urugendo rurerure cyane rwa Eliya
Inzira y’ubuhungiro ntiyoroshye, igora benshi . Yewe hari n’abayisigamo byose kugera no ku buzima bw’ababo n’ubwabo bwite. Kuri iyo ngingo amashyamba ya Congo ahishe amabanga menshi ! Umuhanuzi Eliya na we yageze aho imbaraga za kimuntu zimushirana yisabira gupfa. Iyo atagira Malayika wa Nyagasani ngo amugoboke, ibye byari kurangirira aho. Yafashijwe n’Imana bituma agera ku ntego, ni ukuvuga ku Musozi Mutagatifu, aho yabonaniye n’Imana. Twumve neza ko imvugo “KUBONANA N’IMANA” bishushanya kugera ku mahirwe asumba ayandi mu buzima bw’umuntu, ni ugucakira bene wa munezero umutima w’umuntu uhora urarikiye. Umuhanuzi Eliya yabigezeho nyuma y’icyemezo kigoye cyo gusohoka mu gihugu cye, yabikesheje kandi ubutwari yagize bwo guhangara inzira igoye y’ubuhungiro !
Kugenda n’amaguru mu butayu iminsi mirongo ine n’amajoro mirongo ine bivuga iki ?
Bisobanura kwemera guhigika ibyiza (tes habituelles commodités, tes petites sécurités) bidashyitse nyamara byaguhumaga amaso maze ugahitamo gukoresha ingufu zose za kimuntu (ubwenge, amaboko, umutungo…)kugira ngo ugere ku ntego ifite agaciro kisumbuye. Ni ukudatezuka ku mugambi wo guharanira kubaho no gufasha abandi kubaho neza. Ni ukwemera gutanga ibitambo byose bya ngombwa kugira ngo ugere ku musaruro ushimishije. Bisobanura na none ko nta kintu na kimwe gifite agaciro kuri iyi si umuntu yageraho atagize icyo yigomwa, atemeye gutanga ibitambo bikwiye: Nta watsinda urugamba atarwanye ,kereka mu nzozi gusa !! Mbese muri make : nta cubu c’ubusa ! Abasinziriye nimukanguke !
2. Inyigisho 4 twakura kuri iri somo rya liturjiya:
1)Kuba umuhanuzi w’ukuri uharanira igihugu cy’amahoro n’ubwisanzure , urwanya akarengane, wamagana ibigirwamana bitsikamiye rubanda (amafaranga y’amibano, ubutegetsi bw’igitugu, iterabwoba…), biragoye cyane mu gihugu giteye nk’u Rwanda rw’iki gihe, kiyoborwa n’abategetsi batazuyaza gucecekesha, gutoteza no kwica Abahanuzi nka Herodi na Jezabela !
2) Guhunga abategetsi b’abicanyi nta gisebo kirimo, na Yezu yahunze Herodi, umuhanuzi Eliya ahunga Jezabela.
3) Umuvumo w’umuhanuzi urashyira ukagaruka umutegetsi w’umwicanyi mbese nka Jezabela wishwe, umurambo we ukaribwa n’imbwa nk’uko yari yarabihanuriwe na Eliya.
4) Guhunga igihugu kiri ku ngoyi ntibivuga kwibagirwa no kuzibukira intego nziza yo guharanira kukibohoza: ahubwo inzira y’ubuhungiro, n’ubwo ari ndende kandi igora benshi, ishobora gutanga umwanya wo kwisuganya , no gushaka imbaraga zifasha kugera ku ntego. Ikimenyimenyi ni uko n’abicaye ku ntebe i Kigali, basa n’AGATSIKO ka ba NTIBIBUKA, babigezeho bakubutse iy’ubuhungiro bwamaze imyaka ikababa 30 !
Umwanzuro
Ikibuza Abanyarwanda kugera ku ntego yo gusezerera ba Jezabela bigize ibigirwamana mu Rwanda, ni uko abahunze bacitse intege kubera ahari inzira ndende banyuzemo cyangwa bagomba kunyuramo! Jezabela afite igihugu ni ukuvuga ubutegetsi,amafaranga n’intwaro! Guhiga abahanuzi biramworoheye cyane! Gusa ntibivuga ko atapfa cyangwa ngo akomereke! Ku ruhande rw’abatsikamiwe, ikibuze ni ugushyira imbaraga zose hamwe no gutanga ibitambo bikwiye (gutinyuka kugenda n’amaguru mu butayu iminsi 40 n’amajoro 40): ubwenge, amaboko, amafaranga….maze ngo mwirebere ko Jezabela ataribwa n’imbwa izuba riva !
Hagati aho, « abakiri mu Butayu » twirinde rwose gucika intege no gusenga twisabira urupfu! Nitwite ku mibiri yacu na roho zacu kuko ikuzo ry’Imana ari umuntu muzima, nk’uko Mutagatifu Irene yabyigishaga (La gloire de Dieu c’est l’homme vivant/ Saint IRENE de Lyon) . Nitwemere tudashidikanya ko Malayika w’Imana yiteguye gukomeza kuduha umugati kuko urugendo rugana umusozi Mutagatifu rukiri rurerure! Icy’ingenzi ni UKWEMERA tudashidikanya ko amaherezo tuzashyika amahoro.
Icyumweru cyiza kuri mwe mwese mukunda u Rwanda ruhumeka ituze n’amahoro bisangiwe n’Abaturarwanda bose.
Uwanyu, Padiri Thomas Nahimana.


text:
23/04/2020, Ikiganiro “Uko mbyumva ubyumva ute?” mutegurirwa kandi mukagezwaho na Tharcisse Semana.
Ikiganiro “Uko mbyumva ubyumva ute?” cyo kuri uyu wa gatandatu, taliki ya 25 Mata 2020, ni igice cya 2 cy’ikiganiro cyo ku wa gatandatu ushize, taliki ya 22 Mata 2020, twahaye umutwe ugira uti: ”Amahina ya Kayumba Nyamwasa: Disikuru (discours) politiki rukusanya iryoheye amatwi ku isoko rya politiki!”. Niba utaracyumvise kanda aha hakurikira ubanze wongere ucyumve: Amahina ya Kayumba Nyamwasa: Disikuru (discours) politiki rukusanya iryoheye amatwi ku isoko rya politiki!
Muri iki igice cya 2 twahaye umutwe ugira uti: Gen.Kayumba Nyamwasa na RNC mu ndorerwamo ya FPR-Inkotanyi mu Urugano: Siyasa na Politiki mu ntabire y’akababaro….!!! turakomeza iserengura n’isesengura ryacu kuri disikuru ya Kayumba Nyamwasa, tujye n’impaka (zubaka) z’uko tubona yitwaye ku bibazo bya politiki y’U Rwanda tugaragaze n’aho natwe ubwacu duhagaze.
Ikiganiro “Uko mbyumva ubyumva ute?” kuri disikuru(discours) ya Gen.Kayumba Nyamwasa na RNC ye:


text:
Guhera ku wa wa 22-23/07/2016, Inama Isimbura (CD) yateraniye ku Biro bya Diyoseze ya Shyogwe aho ikorera mu Cyakabiri mu Mujyi wa Muhanga.
Ku murongo w’ibyigwa hari ingingo nkuru zikurikira:
- Ishyirwa mu bikorwa ry’imyanzuro y’inama nkuru z’itorero ziheruka;
- Raporo y’abayobozi b’amashami ya Diyoseze (departments);
- Kwerekana ku mugaragaro Manuel de Procedures ya Diyoseze;
- Gukaza ingamba mu gucunga neza umutungo wa Diyoseze;
- Umushinga wa Bank ihuriweho na EAR na EPR.
Imwe mu myanzuro mikuru yafatiwe muri iyi nama ni iyi ikurikira:
- Inama yishimiye uburyo imyanzuro yafatiwe mu nama z’itorero yagiye ishyirwa mu bikorwa isaba ko ibitaragezweho byakwihutishwa bigakorwa;
- Inama yashimye cyane intambwe imaze guterwa n’abakozi ba Diyoseze ya Shyogwe cyane cyane ku bijyanye n’uburyo batanga raporo zisobanutse;
- Inama yemeje ko Manuel de Procédures ya Diyoseze igezwa ku bakozi bose ba Diyoseze kandi ibiyikubiyemo bikubahirizwa ;
- Inama yashimangiye ko umutungo wa Diyoseze ugomba gukomeza gucungwa neza kandi hagira uteshuka ku nshingano ze akabibazwa hakurikijwe amategeko nta marangamutima;
- Inama yashimye igitekerezo cyo gushinga Bank ihuriweho na EAR na EPR kandi isaba ko uwo mushinga wamenyeshwa abantu bose.


text:
YASUWE 24
Mu gihe Leta y’u Rwanda ifite intego y’uko muri 2024 uzasiga Abanyarwanda bose 100%, baza bagerwaho n’umuriro w’amashanyarazi, uwitwa Uwikomejekumana Noah ufite ubumuga bwo kutaboba aravuga ko afite umushinga wo gukwirakwiza amashanyarazi azacanira igihugu cyose, kikanasagurira ibindi bihugu.
Uwikomejekumana Noah ni umugabo wubatse, ufite ubumuga bwo kutabona, ngo yagize kuva afite imyaka 6. Yasoje amasomo mu kigo cya HVP Gatagara, Mu karere ka Nyanza.
Aganira n’umunyamakuru ku mibereho ye, yahishuye ko afite umushinga wo gukwirakwiza amashanyarazi azacanira igihugu cyose n’amahanga, adakoresheje urugomero.
Yagize ati”mfite igitekerezo cyo gukora umuriro w’amashanyarazi kandi ukazaba ari mwinshi cyane kuko u Rwanda rurawukeneye kuburyo ruzajya runawucuruza hanze kandi sinzakenera urugomero ndetse sinzangiza n’ibidukikije kandi uzaba ari mwiza, ibintu byose byararangiye usibye ibikoresho bike nkibura ndetse naho kuzakorera, umfasha we ndamufite ni umunyeshuri uri kwiga ibintu by’ikoranabuhanga.”
Mu gushaka kumenya niba hari icyo bene nk’aba bafite imishimga yateza igihugu imbere mu rwego rw’ingufu hari icyo bateganyiriza, twavuganye n’umuyobozi ushinzwe kubaka inganda n’imiyoboro minini y’amashanyarazi mu kigo cy’igihigu cy’ingufu mu rwanda, Engeniyeri Donati Haririmana, avuga ko ari ubwambere abyumvishe ariko avuga ko biteguye kumuha ubufasha bwose , icyo asabwa ari ukubamenyesha uwo mushinga.
Yagize ati”n’ubwambere mbyumvise ko hari umuntu ushaka kuzana amashanyarazi ntaruganda yubatse ariko bibaye bimushobokeye byaba ari byiza natwe twamuha ubufasha yakenera haba aria ho gukorera ubushakashatsi cyangwa ibitekerezo.”
Imibare igaragza ko Nyuma ya Jenoside yakorewe Abatutsi mu 1994, abaturage bagerwagaho n’amashanyarazi bari 1%. Mu 2010 ho, bari bawufite bari bageze ku 10%.
Leta y’u Rwanda ifite intego y’uko kugera mu mwaka wa 2024 Abanyarwanda bose 100%, bazaba bagerwaho n’umuriro w’amashanyarazi, mugihe kuri ubu abawufite bagera kuri 53%.


text:
Yanditswe na Setora Janvier
Ababyeyi barerera mu kigo cy’amashuri abanza cya Gashangiro ya II giherereye mu mudugudu wa Nyiraruhengeri, akagari ka Rwebeya , mu murenge wa Cyuve , Akarere ka Musanze baratabaza bavuga ko bongeye kuvutswa amahirwe ubugira kabiri babura ibyumba by’amashuri Leta iba yabageneye mu rwego rwo kurwanya ubucucike bw’abana mu ishuri.
Nkuko biteganijwe , akarere ka Musanze kagomba kongererwa ibyumba by’amashuri 622 harimo ibyumba 8 byagombaga kubakwa ku kigo cy’amashuri abanza cya Gashangiro II.None ngo ibyo byumba ntibikihubatswe ahubwo bigiye kubakwa mu kibanza cy’itorero ry’Abangirikani mu Rwanda, Diyosezi ya Shyira nacyo giherereye mu mudugudu wa Nyiraruhengeri, akagari ka Rwebeya mu murenge wa Cyuve ( Ni mu metero nka 500 uvuye kuri iri shuri).
Ababyeyi barerera mu kigo cya Gashingiro ya II bavuga ko batumva na gato impamvu ibi byumba by’amashuri 8 n’ubwiherero 12 bigiye kubakwa ahandi nyamara Leta yari yamaze kwemeza ko bizubakwa ku ishuri ribanza rya Gashangiro ya II.Ibi ngo ni ubugira kabiri babambura ibyumba by’amashuri bari bagenewe .
Mu mwaka wa 2011 nabwo bari bemerewe ibyumba by’amashuri bizakira abana bo mu mashuri y’uburezi bw’ibanze bw’imyaka 9 na cumi n’ibiri ;Nyuma ngo batunguwe nuko byagiye kubakwa ku mashuri abanza ya Karinzi mu kagari ka Kabeza ,umurenge wa Cyuve , maze babihomba gutyo.
Kuri iyi nshuro Leta yashyize ingufu mu kongera ibyumba by’amashuri , Gashangiro ya Kabiri yari yagenewe ibyumba 8 n’ubwiherero 12 .None amakuru ababyeyi bafite nuko ibi byumba bitacyubatswe kuri iri shuri ahubwo ngo byimuriwe mu kibanza cya EAR Diyosezi ya Shyira kiri muri metero 500 uvuye ku kigo cy’amashuri cya Gashangiro
Intandaro ngo ni ikibanza cy’Ubuntu ariko ababyeyi siko babibona
Ababyeyi barerera muri iki kigo bavuga ko Gashangiro ya II yashinzwe nuko babonaga abana babo ntaho kwiga bafite, icyo gihe hari muri 1998.Aha niho bahereye biyemeza kubaka ibyumba by’amashuri ariko bitewe n’ubushobozi buke bahera ku byumba byubatse muri shitingi.Nyuma Leta yaje kububakira ibyumba 12 nabo bishakamo ubushobozi biyubakira ibindi bine.Kugeza ubu ariko ubucucike mu mashuri buracyari bwose .
Bamwe mu babyeyi babwiye VALUE NEWS ko ibikorerwa iki kigo ku birebana n’inyubako z’amashuri basanga atari gusa .Ahubwo ngo hashobora kuba hari ababikora mu nyungu zabo kuruta uko zaba inyungu z’ababyeyi n’abana .
Umwe muri bo ati “ iki kigo twagitangije mu mwaka 1998-1999 tumaze kubona ko abana bacu ntaho kwigira bagiraga. Twatangiye twigira muri Sheeting nyuma y’ibizamini bya Leta, abana batsinda ku kigero cya 90% , bityo Leta itangira kucyitaho kuko twatangiye guterwa inkunga ku buryo twahise twubakirwa ibyumba 12 n’ibiro by’umuyobozi hanyuma natwe nk’ababyeyi twiyubakira ibindi byumba bine(4).”
Undi mubyeyi nawe yabwiye VALUE NEWS ko ataribwo bwa mbere bamburwa ibyumba biba byagenewe iki kigo cya Gashangiro II. Ati “ twabaye nk’insina ngufi icibwaho urukoma kuko ibyo tugenerwa na Leta ntitubibona. “
Uyu mubyeyi yakomeje abwira VALUE NEWS ko iyo buba uburyo bwo korohereza abana urugendo, ibi byumba ntibyakubatswe muri “Muhabura Integreted Polytechnic College”.
Ati “ mu metero zidasaga 500 uvuye ku kigo cya Gashangiro II, ntacyo waba woroherejeho abana cyane ko ari no mu mudugudu umwe kandi hari imidugudu itagira n’icyumba na kimwe mu kagari ka Rwebeya.”
Umuyobozi w’akarere ka Musanze Nuwumuremyi Jeanine yabwiye VALUE NEWS ko kwimurira ibyo byumba mu kibanza cya EAR ari ku nyungu z’abana n’ababyeyi babo
.Ati “ Ikiriho nuko tugomba kwigisha abaturage bakabyumva kuko ubuyobozi nitwe tureberera abaturage ibibanogoye. Kuba ibyumba bigiye kubakwa mu butaka bw’idini ry’abangirikani mu Rwanda, nta yindi nyungu irimo ahubwo nukorohereza abana bava kure kugira ngo ayo mashuri abegere. Abo baturage nibumve ko tudashobora gukora ibibabangamiye ahubwo dukora ibibafitiye inyungu kandi bumve ko ibyo byumba bitagiye kuba ibya EAR ahubwo ni ibya Leta, nkuko bisanzwe, abanyamadini ni abafatanyabikorwa bacu.”
Umukozi muri Minisiteri y’uburezi (MINEDUC), ushinzwe ishami ry’ubwubatsi bw’ibyumba by’amashuri ( School Construction Unit ) Bwana Kageruka Bénjamin yabwiye VALUE NEWS ko aho ibyumba bigomba kubakwa hagenwa n’akarere.
Ati “ Akarere gafite akanama gashinzwe imyubakire y’ibyumba . Iyo Komite y’akarere rero n’iy’intara ziricara zikareba aho ibyumba byakubakwa hatabangamiye abana bazabyigamo. Niba rero akarere ka Musanze karabonye ubutaka muri EAR bwo kubakamo ibyo byumba, nta mpamvu yo kuvuga ko byajyanwe ahandi ahubwo bizakomeza kuba iby’ababyeyi gusa haramutse hari ibindi bibiri inyuma nicyo cyaba ari ikibazo ariko nkeka ko nta yindi mpamvu uretse ibyo ubuyobozi bwabonye nk’inyungu ku muturage.”
Nubwo bivugwa ko kubaka ibi byumba ahandi hatari ku kigo cy’amashuri abanza cya Gashangiro ya II mu mudugudu wa Nyiraruhengeri ari ukorohereza abana, bamwe mu babyeyi babwiye VALUE NEWS ko hari abana baturuka mu midugudu ya Marantima, Mubuga, Karunyura, Kungo yo mu tugari twa Rwebeya na Kabeza ndetse n’imwe mu midugudu y’akagari ka Cyabagarura bakora ibirometero byinshi baza ku ishuri rya Gashangiro ya II.Aha rero niho bahera basaba inzego zose bireba gukurikirana iki kibazo kibabangamiye cyo guhora bamburwa ibyo Leta yabageneye .


text:
Narigombe Edith umubyeyi ukijijwe ukomoka i Burundi yarwaye kanseri iramurembya ndetse igera ku rwego rwa nyuma aho muganga wamuvuraga yamusezereye akamubwira ko atazakira asigaje iminsi mike yo kubaho, ariko kugeza ubu arashima Imana ishobora byose kuko yaramukijije ni muzima.
Mu magambo ye Edith arasobanura uko Uwiteka yabaye mu ruhande rwe ubwo yari arembejwe na kanseri ndetse n’uburyo yamukijije.
Ati: “Hari mu mwaka wa 2000 muri icyo gihe hariho ububyutse bwinshi twarasengaga cyane tukumva ko twegeranye n’Imana. Muri icyo gihe hari amagambo Imana yambwiye numva ko imbere yanjye bikomeye. Ndibuka ko Imana yambwiye ngo imbere yanjye hari ijoro ry’umwijima, ngo ariko ningumana na we Yesu azambera itara rimurika mu mwijima.Imana yarambwiye ngo nkomere nshikame.
Icyo gihe naratangiye ndarwara nkajya mbabara mu mugongo bigeze aho njya kwa muganga aransuzuma ariko mbona agize ubwoba bwinshi, arambaza ngo ufite imyaka ingahe ndibaza ngo ese arashaka kumenya ko nkuze igihe kigeze ko mfa. Narayimubwiye arangije arambaza ngo ahantu ukorera mufite ubwishingizi bwakujyana kwivuriza hanze y’igihugu? Ndamuhakanira. Yahise ambwira ngo ntahe mubwirire umugabo wanjye aze bavugane.
Naratashye mbibwiye umugabo agira ubwoba, ariko ajya kumva icyo muganga amushakira agezeyo muganga yamubwiye ko bigoye ko bamvurira mu Burundi ati “Igihari ni uko mwagerageza mukajya kumuvuza”. Umugabo yaraje arabimbwira ndavuga ngo ntacyo tuzasenga, ariko kuva icyo gihe nibwo natangiye kuremba cyane njya mu bitaro biba ngombwa ko banyohereza i Burayi kwivurizayo kuko nari mfite kanseri, ariko numvise ijwi ry’Imana rimbwira ngo ngukunda kuruta uko wikunda. Nahise numva ngize ihumure.
Mubyukuri nta mafaranaga ahagije twari dufite ariko twaragujije n’inshuti ziradufasha ndagenda njya muri famille yanyitayeho cyane. Bwarakeye nya kwa muganga ariko ukuntu nari ndembye ntibashoboraga kundeka ngo ntahe, ahubwo nagumye mu bitaro bakajya bantera amaraso na antibiotique zitandukanye, umuganga nasanze muri urgence navuga ko ari umumarayika Imana yashyizeyo kuko yaramfashije cyane mu buryo bwose bushoboka yarankurikiranye kugeza mvuye mu bitaro.
Ngeze mu bitaro basanze kanseri igeze ku rwego rwa nyuma bakwibaza kumbaga bagasanga nzapfa, batekereza kundeka nabwo bakabona ngomba gupfa bafata umwanzuro baramabaga ariko mbere yo kubagwa kuko nari ndembye cyane nagiye numva ijwi rimbwira ngo singire ubwoba sindi bupfe. Barambaze rero sinapfa ariko hashize umwanya ntarakanguka ariko naje gukanguka ngenda ngarura ubuyanja bansubiza aho nari ndwariye abantu baratangara kuko bari bazi ko ntazabyuka.
Ibyo bitaro nabimazemo amezi 3 kuko indwara yari ikomeje kugeza ubwo ntabashaga gusinzira cyangwa kurya. Aho hantu Imana yaranyiyeretse ubwo nari ndwaye nabaga ntekereza ahantu nzakura amafaranga yo kwishyura kuko ayo nari najyanye yari amaze gushira, ariko umunsi umwe nabonye umuzungukazi aje anyicara iruhande aranganiriza ambaza uko niyumva, uko naje n’ibindi byinshi arangije arambwira ngo azagaruka kundeba.
Yaragiye hashize iminsi micye aragaruka arambwira ngo yaganiriye n’abo bakorana biyemeza kuzishyura amafaranga yose nzakoresha mu bitaro kuko n’ibiryo byari byarananiye banshyize kuri regime aho bampaga jus ikubiyemo intungamubiri zose zikenewe. Byose barabinyishyuriye numva nshimye Imana.
Icyo gihe nivurizaga kuri Hopital Saint Pierre yo mu Bubiligi, ariko hari ibindi bitaro bivura abarwaye kanseri ni byo banyimuriyemo. Mpageze barambwiye bati “Ibintu tugiye kugukorera birababaza cyane ariko twateguye imiti yo kugufasha, icyo gikorwa cyamaze amasaha 18 mbabara ntinyagambura ariko byagenze neza ndataha bambwira ko nzagaruka muri controle nyuma y’ukwezi kugira ngo nzabone gutaha i Burundi.
Hashize iminsi mike namerewe nabi nsubira kwa muganga ambaza umuti ndimo gufata n’uwawunyandikiye musobanurira ko ari umuganga nasanze muri urgence. Yahise ambaza ngo usenga Imana? Ndavuga ngo yego, ahita ambwira ngo iyo Mana usenga uzahore uyisenga kuko icyi ni icyumweru cya gatatu meche iri muri wowe kuko bari bayinyibagiriwemo barimo kumbaga, ambwira ko kubera kanseri ndwaye nari guhita mererwa nabi cyane.
Uwo mudogiteri yarambwiye ati: “Reka nkubwire mbere yo gutaha, indwara yawe imeze nabi n’aho twakuvuye byari ukoroshya” ndetse ambwira n’iminsi nsigaje kugira ngo mfe, ambwira ko iyo minsi itazarenga kandi yari mikeya. Angira inama yo gutaha nkabana n’abana mbasezeraho. Namusabye ko anyandikira urupapuro nzatwara kuri ambassade byashoboka nkazagaruka muri controle yarabinkoreye kandi na wa muganga wa mbere yarambwiye ngo wowe Imana izagukiza, icyo ngusabye uzaze ukoreshe controle.
Hanyuma rero natashye I Burundi nsubirayo meze neza atari nk’uko nari meze. Hashize iminsi naratekereje ndavuga ngo reka nshake uko nazasubira kwa muganga kandi na wa muganga yakomezaga kunterefona ambwira ati nubona kugaruka bibagoye uzajye Nairobi ukoreshe sikaneri babyohereze turebe. Natangiye gusenga Imana nyibaza bigeze aho numva ijwi rimbwira ngo nzagende ku cyumweru. Naragiye ngera kwa muganga Nairobi ariko Imana impa ijambo rivuga ngo abazumva ibitangaza nagukoreye bizabatangaza. Iryo jambo ryarampembuye cyane nsubirana ibyiringiro.
Ngeze kwa muganga nakoresheje skaneri birangiye bambwira ko nta kintu na kimwe bakibona ko ahubwo meze neza nakize. Wa muganga wo mu Bubiligi ahita anyibutsa ko yambwiye ko Imana izankiza. Naratashye rero kugeza n’uyu munsi ndi muzima kanseri yaribagiranye muri njye”.
Asoza ubuhamya bwe uyu mubyeyi arashima Imana ko yamuhaye kubaho kandi arashima Imana ko yamuhaye kurera abana be ndetse n’ibintu byose Imana yamukoreye ikamugirira ubwo buntu kandi asaba Imana kuzamurinda gupfusha ubusa igihe cyo kubaho yamwongereye.
Source:Agakiza Tv
Vestine@agakiza.org


text:
Banki y’isi yashyize u Rwanda ku mwanya wa 41 ku rutonde rw’ibihugu byoroshya ishoramari, ruvuye ku mwanya wa 56 rwariho umwaka ushize.
Ikigega gitera inkunga abarokotse Jenoside batishoboye (FARG) kirahumuriza abari baracikirije amashuri barihirwaga nacyo basabye gusubizwa mu ishuri,abayobozi b’icyo kigega bavuga ko hari gushakwa inkunga kandi izaboneka vuba.
Abagenzi bakora ingendo zitandukanye yaba mu modoka cyangwa no kuri moto baravuga ko bishimira cyane gutwarwa n’abagore kurusha uko batwarwa n’abagabo.
Abamotari bo mu Mujyi wa Kigali baravuga ko uburyo bwo gukoresha ikoranabuhanga mu kwishyuza nta kibazo kidasanzwe buzakemura uretse ko buzabateranya n’abagenzi.
Komisiyo y’abakozi ba leta igaragaza ko ikibazo cy’ubusumbane bw’imishahara ku bakozi ba leta kirimo kuvugutirwa umuti nubwo idatanga igihe nyacyo kizakemukira.
Abiga n’abakorera iruhande rwa Kaminuza ya Kigali babangamiwe n’umunuko w’amazi mabi aturuka mu nyubako ya Kigali Heights mu masaha y’ijoro.
Komisiyo ishinzwe abakozi ba Leta igaragaza ko mu mitangire y’ibizamini by’akazi hakigaragaramo uburiganya ku buryo hari n’abemererwa gukora ibizamini by’akazi batujuje ibyangombwa.
Abagenzi baturuka mu ntara bahangayikishijwe n’ingendo zo muri Kigali kubera amakarita akoreshwa mu modoka zitwara abagenzi azwi nka "Tap and Go".
Abari batuye ku Kirwa cya Bushonga mu Murenge wa Rugarama mu Karere ka Burera bubakiwe umudugudu w’icyitegererezo urimo n’ivuriro.
Guverineri w’Intara y’Amajyaruguru, Gatabazi Jean Marie Vianney avuga ko ku buyobozi bwe azakora ibishoboka byose agahashya ibiyobyabwenge bigaragara cyane muri iyo ntara.
Abakorera ubucuruzi mu isoko rya Rusumo mu Murenge wa Butaro mu Karere ka Burera, barasaba kwimurwa bagashakirwa ahandi bakorera, ngo kuko aho bakorera ubu hatagira ubwiherero.
Imvura idasanzwe yaguye mu Karere ka Burera isize imiryango itandatu yo mu Murenge wa Cyanika itagira aho yikinga kuko inzu zabo zasenyutse.
Abajyaga kwivuza kanseri ku Bitaro bya Butaro biri mu Karere ka Burera bakabura aho barara basubijwe kuko bagiye kubakirwa inzu bazajya bacumbikamo ku buntu.
Abakunda kurimba, bambara imyenda myiza itari caguwa bagiye gusubizwa kuko mu Karere ka Burera hagiye gutangira uruganda rukora imyenda y’ubwoko butandukanye.
Abaturage bo mu Karere ka Burera barasaba ubuyobozi bwabo kubashakira amarimbi rusange yo gushyinguramo ababo ntibakomeze gushyingura mu ngo kuko bibateza ibibazo.
Uko iminsi igenda ishira niko Abanyarwanda barushaho kujijuka, ari nako bagenda bagaragaza ko batakifuza zimwe mu nyito bavuga ko zitakibahesha agaciro.
Abaturage 1500 batishoboye bo mu murenge wa Musanze mu karere ka Musanze ntibazongera kurembera mu rugo kuko bishyuriwe Mitiweri izabafasha kwivuza.
Abaturage bo mu Murenge wa Kabatwa mu Karere ka Nyabihu bakoraga urugendo rw’ibirometero bajya kwivuriza ku mavuriro yo muri Musanze na Rubavu basubijwe kuko bubakiwe ivuriro rishya.
Polisi y’igihugu iratangaza ko ntawe ukwiye kubuzwa gufotora igihe cyose abonye ikimuteye amatsiko kabone n’iyo yaba ashaka gufotora abapolisi bari mu kazi.
Imihanda yo mu Karere ka Gakenke yari yarangiritse ikabangamira imigenderanire n’imihahirane y’abaturage, kuri ubu yantangiye gukorwa ku buryo izabakura mu bwigunge.
Abatuye mu Mujyi wa Musanze ndetse n’abakunda kuhagenda barasaba ubuyobozi bw’akarere kugira icyo bukora kuko abana bamaze kwiyongera mu muhanda.
Umukozi w’Akarere ka Burera ushinzwe abatishoboye afunze akurikiranweho kwaka ruswa umugore warokotse Jenoside yakorewe Abatutsi kugira ngo amushyire ku rutonde rw’abagomba kubakirwa inzu.
Abahinzi bo mu Karere ka Burera baravuga ko umuti barimo gutererwa mu mirima urimo kubafasha guhangana n’icyonnyi cya Nkongwa cyibasiye ibinyampeke.
Ubuyobozi bw’Akarere ka Gakenke burizeza abarokotse Jenoside yakorewe Abatutsi bo muri ako karere ko ku mugezi wa Mukungwa hagiye kubakwa Urwibutso rwa Jenoside.
Abanyamabanga Nshingwabikorwa b’imirenge 416 yo mu gihugu, bakanguriwe kurushaho gutekereza byimbitse, baganisha mu gushaka ibisubizo by’abaturage bayobora.
Abaturage bo mu Karere ka Gakenke bahamya ko bagiye kongera guhahirana, nyuma y’isanwa ry’amateme agera kuri 18 yari yarasenywe n’ibiza.
Ubuyobozi bw’Intara y’Amajyaruguru burizeza abaturage b’i Burera ko umuhanda wa kaburimbo wa Base-Kirambo-Butaro-Kidaho urimo gukorwa, uzuzura muri 2018.
Abagabo batandatu bafungiye kuri Sitasiyo ya Polisi ya Muhoza muri Musanze bakurikiranweho kwiba no kwangiza ibikoresho byifashishwa mu gukwirakwiza amashanyarazi.
Ubuyobozi bw’Akarere ka Burera buratangaza ko Burera Beach Resort Hotel izatangira gukora mu gihe cya vuba ariko ntibavuga igihe nyacyo.
Abakobwa 30 bo muri Musanze batewe inda zitateguwe, bagacikiriza amashuri batangaza ko bagaruye icyizere cy’ubuzima nyuma yo kwigishwa imyuga.


text:
02/04/2017, Inkuru n’ikiganiro byateguwe na Jean-Claude Mulindahabi
Ambasaderi JMV Ndagijimana, umutumirwa wacu muri iki kiganiro, ahereye ku gitabo yanditse cyitwa “Rwanda, Dialogue national d’outre-tombe” (Ibiganiro nyungurana-bitekerezo hagati y’abakurambere n’inararibonye), aratubwira amavu n’amavuko y’ibibazo by’u Rwanda n’umuti bikwiye kuvugutirwa.
Muri make, muri icyo gitabo, abantu b’inararibonye batabarutse barimo ahanini abanyarwanda, bitegereje ukuntu muri iki gihe abanyarwanda bashobowe mu bibazo igihugu kirimo, banitegereza uburyo bamwe mu banyarwanda barangariye mu bindi, noneho izo nararibonye ziyemeza guhurira mu nama nkuru yo gukemura burundu ibyananiye abakiriho. Bakoranye rero ba Rwabugiri, Rutalindwa, Musinga, Rudahigwa, Mbonyumutwa, Kayibanda, Fred Rwigema, Yuvenali Habyalimana, ndetse muri iyi nama iyobowe na Petero Mutagatifu, hanatumiwemo abanyamahanga b’inararibonye nka Gandhi, Martin Luther King, Che Guevara, Nkrumah, Sedar Senghor, n’abandi n’abandi. Bose baravuga uko babona ibibazo byakemuka rimwe na rizima.
Uretse rero kuba umuntu yakwibwira ko umwanditsi w’igitabo yishyira mu mwanya wa bariya bakurambere agasa n’uwandika ibyo bavuga baramutse bagarutse kuri iyi si, ariko kubera no gusobanukirwa n’Amateka, byinshi mubyo abavugisha, birabasa, ndetse hari n’ibitekerezo koko byegereye ibyo bari basanganywe ku bari babazi.
Nk’uko bigaragra, ibitekerezo si iby’ibura, ahubwo amatsiko ni no kumenya niba abakiriho bumva impanuro y’ababatanze kubona izuba ndetse bagamije kubacyamura mu kuri kutarangwa n’amarangamutima.
Icyo bahurizaho, ni ugusaba abategetsi, gucisha make bakibuka ko bagiranye igihango n’igihugu n’abagituye bose ko bazashyira imbere icyatuma abenegihugu babana neza kandi buri wese akabaho mu mahoro no mu bwisanzure, ntakarengane, nta ntugunda. Ibiganiro by’ababakurambere bisozwa humvikanywe ko hajyaho igihango gishya, aho abahutu, abatutsi, abatwa barenga iby’amoko n’izindi mpamvu zidafashije ziteza imiryane n’akerengane, ahubwo bakiyemeza inzira y’ubwumvikane no kubana mu mahoro, bagasangira ibyiza by’igihugu, buri wese mu burenganzira bwe, ingoma igihumbi, ni ukuvuga, ubuziraherezo.
Ikiganiro na Amb. Jean Marie Vianney Ndagijimana:


text:
Mu Rwanda
Pasiporo Nyarwanda Nyinshi Zigiye Guta Agaciro
Guhera ku wa 28 Kamena 2019 kugeza ku wa 27 Kamena 2021, imyaka ibiri izaba yuzuye nk’igihe cyahawe abakoresha pasiporo nyarwanda ngo bose bazabe bakoresha iz’ikoranabuhanga z’Umuryango wa Afurika y’Iburasirazuba.
Ni pasiporo zijyanye n’ibyemejwe n’Ikigo Mpuzamahanga kigenga iby’indege za gisivili, ICAO, n’amabwiriza y’Umuryango wa Afurika y’Iburasirazuba (EAC) agenga ishyirwaho rya pasiporo.
Pasiporo nyarwanda y’ikoranabuhanga yatanzwe bwa mbere ku wa 28 Kamena 2019, guhera ubwo ni zo zonyine zemerewe gutangwa.
Gusa izatanzwe mbere y’iyo tariki zitararenza imyaka itanu zisohotse, ziracyifashishwa mu ngendo. Ni ukuvuga izasohotse hagati ya tariki 29 Kamena 2016 kugeza ku wa 28 Kamena 2019.
Guhera ku wa 28 Kamena 2021 hazaba hemewe gusa pasiporo nyarwanda y’ikoranabuhanga ya EAC.
Umuyobozi mu Kigo Gishinzwe Abinjira n’Abasohoka Ushinzwe Serivisi Zihabwa Abanyarwanda, Rusanganwa Jean Damascène, yabwiye Taarifa ko bitoroshye kumenya pasiporo zitarahindurwa ku buryo zishobora guta agaciro zitarangije igihe.
Ati “Ubungubu pasiporo ziri mu bantu zikeneye kuzahinduzwa zatanzwe mu myaka itatu yabanje ntabwo ziri hasi ya 100.000. Ntabwo zose barazihindura.”
“Ntabwo twamenya izitarahindurwa kuko ntidutandukanya uje guhinduza iyarangiye cyangwa usaba bwa mbere. Tugiye kubibara twabikora ariko mu ikoranabuhanga ntabwo bihita bibitwereka.”
Pasiporo nshya ihagaze ite?
Pasiporo igomba gusigara ikoreshwa ifite ibyiciro birimo pasiporo isanzwe y’ubururu bwerurutse, ikoreshwa mu ngendo zisanzwe, igahabwa abanyarwanda bose bayifuza.
Iy’abana ifite paji 34 yemewe mu gihe cy’imyaka ibiri, igura 25.000Frw. Pasiporo isanzwe y’abakuru ya paji 50 igura 75000 Frw ikamara imyaka itanu, naho pasiporo isanzwe ifite paji 66 imara imyaka 10, igura 100.000 Frw.
Hari n’icyiciro cya pasiporo y’akazi isa n’icyatsi kibisi, ihabwa abakozi bagiye mu butumwa bwa leta. Ifite paji 50, ikamara imyaka itanu ku kiguzi cya 15.000 Frw.
Hari na pasiporo y’abadipolomate n’abandi banyacyubahiro bateganywa n’iteka rya Minisitiri ryo muri Gicurasi 2019 rirebana n’abinjira n’abasohoka ifite paji 50, imara imyaka 5, igurwa 50 000 Frw.
Rusanganwa yavuze ko nta mpungenge ko ibihe bya COVID-19 byahungabanyije ubukungu bwa benshi bizaba imbogamizi mu gutuma abantu batinda gufata pasiporo nshya, kuko hari igihe umuntu ayifata ari uko afite urugendo gusa.
Ati “Impamvu tubivuga ni ukugira ngo wa wundi wicaranye pasiporo [yatanzwe mbere ya 2019] akeka ko mu kwa karindwi 2021 azayigenderaho cyangwa mu kwa munani, abimenye ko atazayigenderaho, ariko ashobora kutayihinduza nonaha.”
“Abantu baduhangayikisha cyane ni abantu baba mu bihugu byo mu mahanga kuko bo gutunga pasiporo biba ari itegeko. Ariko umuntu uri mu Rwanda ashobora no kudakenera kuyihinduza.”
Kugeza ubu ababa mu mahanga basaba pasiporo banyuze ku rubuga Irembo, bakuzuza ibisabwa, bakishyura mu buryo bw’ikoranabuhanga dosiye ikaba iruzuye.
Kubona pasiporo ku muntu uri mu mahanga bishobora gufata iminsi itarenze ine kimwe n’uwayisabiye mu Rwanda, mu gihe mbere bitajyaga munsi y’ukwezi.


text:
Ikibazo
Ni iyihe myumvire ya Gikristo ku by'isi?
Igisubizo
'Imyumvire ku by'isi' ni uburyo runaka umuntu abonamo isi ku ngingo runaka. 'Imyumvire ya Gikristo' rero ni uburyo umukristo yari akwiye kubona isi y'iki gihe. Uburyo umukristo abona isi ni incamake y'uburyo afata isi. Nibwo buryo ayungururiramo ibiba. Imyumvire y'isi igaragarira mu byemezo bya buri munsi; ni ngombwa cyane kugira imizima.
Weretse icunga abantu benshi, bashobora kuribona mu buryo butandukanye. Umuhanga mu bimera (Botanist) yarireba, agahita avuga ubwoko bw'ibimera rikomokaho. Umunyabugeni yabona ryavamo inganzo nziza yashushanya. Umucuruzi we yaribonamo inyungu, agashaka kurirangura. Umwana yaribonamo uburyohe, akaritonora ngo arirye. Ni ukuvuga, twese dushobora kureba ikintu kimwe ariko ntitucyumve kimwe. Buri myumvire y'isi, yaba iya Gikristo cyangwa itari iya Gikristo, igerageza gusubiza izi ngingo uko ari 3:
1) Twaturutse he? Tubereyeho iki?
2) Ni iki gituma isi itameze neza?
3) Ni gute byakemuka?
Imwe mu myumvire y'isi ubu igezweho cyane ni ukwemera ko isi yiremye; iyo myumvire ibyo bibazo 3 ibisubiza itya:
1) turi ibiremwa byakomotse ku isi mu buryo bw'impanuka, kandi ntacyo tubereyeho kigaragara, nta n'icyo dusabwa kuberaho kuko abantu babayeho ku mpanuka.
2) Kugeza ubu, abantu ntabwo bubaha isi yababyaye nk'uko bikwiye.
3) Dushobora gusigasira isi yatubyaye binyuze mu kubungabunga ibindi binyabuzima.
Iyi myumvire ikunze kubyara indi myumvire myinshi igendanye no kuvuga ko icyiza giterwa n'uko umuntu abibona, ko umuntu yigenga kandi adakeneye umubwira imyitwarire ikwiriye, ndetse n'ubundi buyobe bwuzuye muri ba bwenge bw'isi.
Imyumvire y'isi ya Gikristo yo, muri make, isubiza bya bibazo 3 itya:
1) Naremwe n'Imana, kugira ngo ngenge isi kandi nsabane nayo (Intangiriro 1:27:28, 2:15).
2) Twacumuriye Imana, bityo tuzanira isi umuvumo (Intangiriro 3)
3) Imana ubwayo yatabaye isi, iyicunguza urupfu rw'umwana wayo, Yesu Kristo (Intangiriro 3:15, Luka 19:10), kandi umunsi umwe izasubiza ibiremwa byayo uko byari bimeze muntu ataracumura (Yesaya 65:17-25).
Imyumvire y'isi ya Gikristo ituganisha ku kumva yuko hari imyitwarire ikwiye n'idakwiye, ko habaho ibitangaza, ko buri muntu afite agaciro n'ubumanzi, kandi ko hari ugucungurwa.
Ni ngombwa kwibuka ko bene iyo myumvire igaragarira muri byose. Byaba ku buryo tubona amafaranga, imyitwarire yacu cyangwa iy'abandi, politike cyangwa ubugeni. Ubukristo nyakuri si ubwo ku cyumweru gusa mu rusengero. Ubukristo twigishwa na Bibiliya butanga imyumvire y'isi, itagarukira ku rusengero. Bibiliya nta na hamwe itandukanya imyitwarire mu idini n'imyitwarire mu isi; imyitwarire yigisha ni imwe gusa, haba aho hombi. Yesu ubwe yavuze ko ari we 'nzira, ukuri n'ubugingo' (Yohana 14:6); kubyemera gutyo byonyine biba bibaye imyumvire tuboneramo isi.
English
Ni iyihe myumvire ya Gikristo ku by'isi?


text:
Abanyeshuri 625 ni bo bahawe impamyabumenyi ku nshuro ya 10 mu myaka 15 imaze ishinzwe.
Umuyobozi w’icyubahiro wa UTAB, Ivan Wulffaert, yasabye abanyeshuri guhora iteka baharanira guhindura ubuzima bw’abatuye Isi binyuze mu gukora ibyiza no kurangwa n’ubupfura.
Ati “Muri ba ambasaderi ba kaminuza yacu, twizeye ko aho muzaba muri muzarangwa n’ubupfura no kwiyubaha. Muzahura n’abantu basaga ibihumbi bitanu, mu by’ukuri ni abantu benshi ari ko mu gihe buri umwe muri mwe yahindura nibura ubuzima bw’abantu 10 gusa, wazasanga muhinduye ubuzima bw’abaturage hafi miliyoni 10 kandi ndabyizeye ko muzabikora.”
Yakomeje agira ati “Birashoboka ko mwahindura Isi ariko nimushaka guhindura byinshi bizabasaba kugira inshuti nziza; nabasaba gushaka inshuti nziza. Nimushaka guhindura isi muzarebe ku bushake n’ubunyangamugayo aho kwita cyane ku butunzi. Ariko iyo ushaka guhindura isi uba ugomba kuba mwiza mu bihe bigoye.”
Yabibukije ko guhabwa impamyabumenyi ari intangiriro yo guhindura Isi no guharanira gutegura ejo habo heza anabasaba guhora bazirikana ubufasha bahawe n’ababyeyi, inshuti n’abandi babafashije mu myigire yabo.
Yakomeje ati “Ntimuzibagirwe aho mwaturutse, uburyo ubufasha bw’amafaranga no guterwa umurava mwabonye bivuye mu nshuti zanyu n’imiryango. Mukwiye guhora mubizirikana mu buzima bwanyu bwose musigaje ku Isi.”
Umushumba wa Diyosezi ya Byumba, akaba Umuvugizi wa UTAB n’uyihagarariye mu mategeko, Nzakamwita Servilien, yashimiye aba banyeshuri kuba barahisemo kwiga muri iyi Kaminuza, abasaba kurangwa n’umuco w’ubutwari.
Ati “Banyeshuri muhawe impamyabumenyi nanjye ndabashimira cyane kuba mwarahisemo kwiga muri UTAB, Kaminuza yakoze ibishoboka byose kugira ngo mugire ubumenyi n’ubumenyingiro bya ngombwa kandi bikenewe ku isoko ry’umurimo.”
Yakomeje ati “Ndabasaba kuba intwari n’intwararumuri mu byo muzakora byose. Muzitware gitore muheshe ishema UTAB, Kaminuza yacu. Mube imfura kandi murangwe n’ibiranga umunyarwanda mwiza ushimishije igihugu ndetse n’amahanga.”
Ku ruhande rw’abanyeshuri, Hategekimana Jean Pierre, wavuze ahagarariye abandi yagaragaje ko banyuze muri byinshi kandi bigoye kubera icyorezo cya Covid-19 ariko barwana na byo barabitsinda. Yasabye bagenzi be guharanira kwiteza imbere no kuba ijwi rya Kaminuza yabahaye ubumenyi.
Abanyeshuri babaye indashyikirwa bagenewe ibihembo birimo mudasobwa, telefoni n’ibindi, bitanzwe n’ibigo bitandukanye bisanzwe bikorana na Kaminuza ndetse bamwe bemererwa guhabwa imenyereza mwuga muri byo.
UTAB yashinzwe mu 2006, yigisha amasomo arimo ay’Ubugeni, Ivugururamibereho rigamije iterambere, gucunga umutungo no kwimakaza iterambere, uburezi n’Ubumenyamuntu, Ubuhinzi n’Ubworozi, kubungabunga Ibidukikije n’Ingufu zisubira.
Amafoto: Igirubuntu Darcy


text:
Huye: GS Buhimba batashye ibyumba by’amashuri bigeretse(Etage) bya miliyoni 75
Abarezi n’ababyeyi barerera mu kigo cy’amashuri cya Buhimba, Umurenge wa Rusatira, Akarere ka Huye, baravuga ko ibyumba by’amashuri bishya bigeretse byuzuye muri iki kigo bizagabanya ubucucike bwahagaragaraga, bikazatuma n’ireme ry’uburezi rizamuka cyane. Bamwe mu baturage bavuga ko batari bamenyereye amashuri ageretse(etage) mu bice by’icyaro, ubuyobozi bwo buti kubera imiyoborere myiza abana bose barangana, n’ibyo bagenerwa ni bimwe.
Ubwiza bw’ibi byumba butandukanye n’amashuri ashaje bigiragamo, bavuga ko bizatera abana ishyaka ryo gutsinda.
Ibyumba 8 bishya by’amashuri byuzuye kuri GS Buhimba ni ibyumba bigeretse (etage) byubakishije amatafari ahiye, bisakaje amabati. Ibi byumba bizigiramo abanyeshuri bo mu mashuri abanza bari basanzwe bigira mu mashuri ashaje cyane.
Mukanzeyimana Jeanne d’Arc na Hitayezu Saleh ni ababyeyi bafite abana muri iki kigo. Baravuga ko batari bamenyereye etage mu bice by’icyaro, ariko ubu ngo bagiye gushira impungenge baterwaga n’amashuri y’amategura ashaje kandi ava abana babo bigiragamo.
Mukanzeyimana yagize ati:” Twarebaga etage tukabona ni ibyo mu mugi gusa none natwe bitugezeho. Kureba ubwiza bw’aya mashuri bizatuma abana biga bishimye batsinde neza. Iyo hagwaga imvura cg umuyaga ugahuha nahitaga ntekereza ngo umwana wanjye! Ntekereza ko amashuri ashobora kubagwira kubera ukuntu ashaje ariko ubu turanezerewe”.
Ndungutse Paulin ni umwalimu muri iki kigo. Avuga ko bigishaga abana barenze 60 mu ishuri rimwe mu mashuri abanza bigatuma umwalimu atabakurikirana neza bityo ntibitange umusaruro mwiza. Ariko ngo ibi byumba babonye bizabafasha kwigisha neza.
Ndungutse yagize ati « Mu mashuri abanza niho hari ikibazo cyane hagaragara umubare munini w’abanyeshuri ku buryo kubakurikirana usanga bigoye. Ariko ubu noneho aya mashuri mashya azadufasha gukurikirana abana neza bitume n’ireme ry’uburezi rizamuka».
Umuyobozi w’Akarere ka Huye Sebutege Ange, avuga ko ibi byumba by’amashuri bigeretse uretse kugabanya ubucucike, ari n’igisubizo ku mikoreshereza y’ubutaka kandi bikaba byuzuye ubukungu bw’abahatuye buzamutse kuko bahabonye akazi.
Kayitesi Alice, Umuyobozi w’Intara y’amajyepfo, avuga ko ibi byumba bigaragaza intambwe ishimishije kuko ngo bitari bimenyerewe ko mu bice by’icyaro haboneka amashuri ageretse. Akaba asaba ubufatanye ku bana, ababyeyi n’abarezi kugira ngo umusaruro mwiza uboneke nk’uko babonye ibyumba byiza.
Guverineri Kayitesi ati“ Intego yo kubaka amashuri hirya no hino ni ukugabanya ubucucike n’ingendo ndende abana bakora bajya kwiga kure. Kuba rero hano mu cyaro huzuye etage ni intambwe ishimishije itera n’abana ishema bakabona ko hatari abagenewe etage ahubwo bose bibagenewe kubera n’imiyoborere myiza”.
Ibi byumba umunani by’amashuri bya Buhimba byuzuye bitwaye miliyoni 75 z’amafaranga y’u Rwanda. Mu karere ka Huye ibyumba byose biteganijwe nibyuzura hazaba habarurwa ibyumba 96 bigeretse bisanga ibindi 393 byubatse mu buryo busanzwe. Naho mu ntara y’amajyepfo harabarurwa ibyumba by’amashuri bisaga 166 bigeretse.
Munyaneza Theogene / intyoza.com


text:
Abafite uburwayi bwo mu mutwe mu Rwanda bafata imiti ikomeza gutuma bagira ubuzima bwiza, bavuga ko n’ubwo babayeho nk’abandi bantu basanzwe, bagihura n’ibibazo birimo ihezwa no guhabwa akato cyane iyo bagenzi babo bamenye ko bafata imiti yo kubafasha kugira ubuzima bwiza bwo mu mutwe.
bamwe mu babana n’ubu burwayi, bavuze ko n’ubwo bafite ubushobozi bwo gukomeza kubaho ubuzima busanzwe, iyo bagenzi babo babimenye bashobora kubahohotera, ku buryo hari abirukanywe mu kazi bitewe n’iyo mpamvu.
Nkurunziza Aimable ni umwe mu bahuye n’icyo kibazo, aho yahejwe n’umuryango we nyuma yo kuvumbura ko abana n’uburwayi bwo mu mutwe, nubwo imiti afata ituma ashobora gukomeza ubuzima busanzwe nta kibazo.
Yagize ati “Ubu singira aho kuba kuko nahejwe n’umuryango wanjye, kandi ufite ubushobozi bwo kuba wamfasha nkabona aho kuba, ariko ntabwo mfite ubwo burenganzira.”
Mutuyimana twahinduriye izina , yavuze ko yacikirije ishuri atarangije kaminuza ubwo yigaga mu mwaka wa mbere wa Kaminuza.
Yagize ati “Ubwo natangiraga kugaragaza ibimenyetso by’indwara zo mu mutwe, nari mfite imyaka 16 gusa. Nari nkiri umwana ariko data yampaye akato, nkajya ndwara nkaremba kuko nta miti nafataga, ubwo nahitaga mpagarika ishuri, nazoroherwa nkarisubiramo, ibyo bikagenda bigira ingaruka mbi ku myigire yanjye.”
Nyuma ni bwo yagiye kwiga imyuga mu bijyanye n’amahoteli ariko ahantu hose yakoraga, iyo bamenyaga iby’uburwayi be bahitaga bamwirukana kandi nta hantu afite ho kujya kuba kuko yari yaravuye iwabo.
Ubu buzima bugoye bwaje gutuma ashukwa n’abagabo bamutera inda ndetse aza kubyara, gusa nyuma aza kumenya ko ashobora gutangira gufata imiti ishobora kujya imufasha mu gihe yagize ibibazo by’uburwayi.
Umuyobozi w’Ishyirahamwe ry’Abafite Uburwayi bwo mu Mutwe mu Rwanda, Umutesi Rose, avuga ko bari gukora ubushakashatsi bugamije kumenya neza umubare w’abafite uburwayi bwo mu mutwe, abafata imiti n’abayikeneye, hakazanarebwa ku mbogamizi bahura nazo mu buzima bwa buri munsi.
Yasobanuye ko hari ibirego bajya bakira by’abarwayi bo mu mutwe bahohotewe kubera uburwayi bwabo, avuga ko babashakira ababunganira mu mategeko kugira ngo barenganurwe.
Ku mpuzandengo, Abanyarwanda 20,5% babana n’uburwayi bwo mu mutwe butandukanye, ariko iyo bigeze ku barokotse Jenoside yakorewe Abatutsi mu 1994, iyo mibare irazamuka, ikikuba gatatu cyangwa kane.
Mu Rwanda, abagore ni bo bibasirwa n’uburwayi bwo mu mutwe kurusha abagabo, mu gihe abatuye mu mijyi ari bo bagerwaho nabwo cyane kurusha abatuye mu bindi bice by’igihugu.
Kugeza ubu mu Rwanda hari gukorwa ubukangurambaga buzamara amezi atatu, bugamije gushishikariza abantu kwita ku burwayi bwo mu mutwe.
Ubu burwayi buvurwa kuri mituweli, ndetse ku bigo nderabuzima hamaze koherezwa abaganga bafite ubumenyi mu kuvura ubu burwayi.
Bumwe mu burwayi bwo mu mutwe buravurwa bugakira, ndetse hari ubwo umuntu ubufite ashobora gukomeza kubana n’abandi kandi ari muzima, rimwe na rimwe akaba afata imiti imufasha kurushaho kumererwa neza no gukomeza kubaho mu buzima busanzwe.
Icyakora bamwe mu babana n’ubu burwayi, bavuze ko nubwo bafite ubushobozi bwo gukomeza kubaho ubuzima busanzwe, iyo bagenzi babo babimenye bashobora kubahohotera, ku buryo hari abirukanywe mu kazi bitewe n’iyo mpamvu.
Nkundiye Eric Bertrand


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Abagabo benshi cyane abanywa itabi bakunze kwegera abaganga bababwira ko batakibasha gutera akabariro nk’uko bikwiye. Ubushakashatsi bw’abaganga b’Abanyamerika bemeza ibyo, bakomeza bavuga ko mu buhamya bakiriye bw’abagabo bagiriye inama zo kureka itabi, bwemeza ko nyuma yo kurireka babonye impinduka mu gutera akabariro ugereranyije na mbere batararireka.Burya ngo Viagra si yo yonyine yifashishwa mu kuvura ubushake buke bwo gukora imibonano mpuzabitsina kuko ngo hari ubundi buryo wakoresha bwihuse kandi bworoshye, ari bwo « Guhagarika itabi niba urinywa ». Ubundi ngo iyo abo bantu bagannye kwa muganga ngo abagira inama yo kureka itabi byibura ibyumweru umunani.
Mu bagabo 65 bafashweho urugero bafite icyo kibazo, 20% baje gutanga ubuhamya ko gukunda agatabi byari bibatanyije n’abagore babo ariko ngo nyuma yo gukurikiza inama za muganga ngo bagarukanye umurava n’ubushake budasanzwe mu gukora imibonano mpuzabitsina ngo ku buryo basigaye bumva banabikora inshuro eshatu ku munsi mu gihe mbere n’inshuro imwe ku munsi byabaga ari nk’igitangaza.
Ubusanzwe ngo mu itabi habamo uburozi bwa « Nicotine” butuma abarinywa batagira ubushake buhagije bwo gukora imibonano mpuzabitsina rimwe na rimwe ndetse igitsina cyabo kigakomeza gusinzira mu gihe abagore babo baba babashyiraho igitutu cyo gutera akabariro. Ibyo ngo bigasenya ingo nyinshi kuko abagore babo bakeka ko babaciye inyuma bityo ngo bakaba badashaka kubiteza.
Gusa ngo hashize imyaka 300 ingaruka mbi ziterwa n’itabi ku bagabo zishyizwe ahagaragara n’ubushakashatsi. Ariko ngo si icyo kibazo cy’abagabo itabi ritera kuko ritera indwara nyinshi z’uhumekero, umutima, umwijima n’izindi. “British journal of urology international” nacyo kigira abagabo inama yo kureka itabi kuko ngo ryangiza ubushake bwabo bwo gukora imibonano mpuzabitsina bityo bikanagira ingaruka ku ngo zabo.


text:
Byatangajwe nyuma y’icyumweru kimwe butangije ubukangurambaga bwiswe “Tujyanemo mu kurengera abana” bugamije guhashya ihohoterwa rikorerwa abangavu, gukura abana mu mihanda n’ibindi bikorwa bitandukanye.
Umuyobozi w’Akarere ka Rwamagana wungirije ushinzwe Imibereho Myiza y’Abaturage, Mutoni Jeanne, yavuze ko mu ntego bari bafite muri ubu bukangurambaga kwari ugukemura bimwe mu bibazo by’abangavu batewe inda no gukumira aho bishoboka.
Ati “Ubu tumaze kubona abana barenga 180 batewe inda imburagihe, rero dufatanyije n’abafatanyabikorwa muri iyi gahunda ya “Tujyanemo”, tugiye kureba uburyo abashaka gusubira mu mashuri mu buzima busanzwe bayasubizwamo, dufite abafatanyabikorwa bazaduha ibikoresho tunafatanye n’ababyeyi ku buryo bazasigarana abana babyaye abandi bakajya kwiga.”
Yakomeje avuga ko abandi badashobora guhita bajya mu ishuri ako kanya bazabahuza n’abafatanyabikorwa babigisha imyuga y’igihe gito ku buryo bibafasha mu kwiteza imbere.
Mutoni yavuze ko kandi abana babyawe n’aba bagiye gusubizwa mu mashuri bazandikisha mu bitabo by’umwimerere abandi bajyanwe mu marerero ku buryo ibibazo by’abana babyaye imburagihe bikemurirwa rimwe muri ubu bukangurambaga.
Umwe mu bakobwa yahawe umwihariko
Akarere ka Rwamagana katanze umwihariko kuri umwe mu bakobwa umaze iminsi avuga ko yatewe inda akiri muto, ariko ababyeyi be bakaza kuvuga ko afite imyaka 25 aho kuba 17 nkuko yabivugaga.
Mutoni Jeanne yavuze ko uyu mukobwa bazamuba hafi bakamuganiriza kubera ibibazo by’ubukene yagize bigatuma ata umuryango we, yavuze ko umwana yabyaye bagiye kumukurikirana kandi ko nta kibazo azagira.
Ati “Nyina hari iby’ibanze Akarere kazakomeza kumufasha, tuzagerageza kumuha icyiciro cy’urugo rwe kuko uwo babyaranye yamwemereye inzu, ashobora gushakirwa akazi n’ubundi buryo bwamufasha nashobora no kwiga imyuga tuzabimukorera.”
Kuva ubu bukangurambaga bwatangira ubuyobozi n’abafatanyabikorwa bari guhuza abana bari hagati y’imyaka 15 na 24 bakabaganiriza ku buzima bw’imyororrokere, hahujwe kandi ababyeyi n’abana babyaye imburagihe baraganirizwa, imiryango 85 ifite abana bakuwe mu buzererezi yaraganirijwe inemera gusubiza abana babo mu ishuri n’ibindi bikorwa binyuranye bigamije gufasha abana.


text:
Raporo yakozwe n’inzobere zitandukanye ku ngaruka zatewe n’iruka ry’ikirunga cya Nyiragongo ku Rwanda by’umwihariko mu karere ka Rubavu bibite agaciro k’arenga miliyari 36 FRW.
Iyo raporo yakozwe n’inzobere zitandukanye, igaragaza ko ibyangijwe ku ruhande rw’u Rwanda by’umwihariko mu Karere ka Rubavu bifite agaciro ka 36.650.606.036 Frw. Ni mu gihe hakenewe 91.430.692.055 Frw ngo hubakwe cyangwa hasanwe ibyangijwe.
Mu bijyanye n’ubuzima, ibyangiritse byabariwe agaciro ka 45.696.072 Frw. Mu bikeneye gukorwa muri urwo rwego, harimo kwimura Ibitaro bya Gisenyi kuko aho biherereye hashobora kwibasirwa isaha n’isaha, kongerera ubushobozi Ikigo Nderabuzima cya Kibali n’ibindi.
Mu rwego rw’uburezi habazwe ibyangiritse bifite agaciro ka 39.830.682 Frw. Ibyo birimo amashuri atandatu yangiritse arimo ane yafunze imiryango n’ibindi.
Ku bijyanye n’ubucuruzi muri Rubavu, raporo igaragaza ko igihombo Nyiragongo yateje kingana na 477.606.000 Frw. Iki gihombo gituruka mu biribwa bibora byangiritse kandi byari bitegereje koherezwa mu mahanga, igihombo ku bacuruzi bakoraga ubucuruzi bwambukiranya imipaka n’abacuruzi boherezaga ibicuruzwa byabo i Goma batishyuwe.
Hari kandi ibicuruzwa byangirikiye mu bubiko n’igihombo ku bacuruzi byabaye ngombwa ko bimura ibicuruzwa byabo bakajya kubibika ahandi, ibihombo ku masoko, amabagiro n’abandi bamaze igihe badakora, amahoteli n’amacumbi byafunze imiryango n’ibindi.
Uko imitingito yarushagaho gukomera, ni ko inzu zagwaga muri Rubavu n’ahandi hafi. Ababyibuka neza, uwararaga mu nzu cyangwa akayirirwamo yafatwaga nk’umwiyahuzi. Hagaragajwe ko agaciro k’izo nzu zangiritse ari 10.547.750.000 Frw.
Nko ku nzu zo guturamo, izangiritse zabariwe agaciro ka 5.702.850.000 Frw, amavuriro n’ibitaro byangiritse bifite agaciro ka 1.356.750.000 Frw, ibikorwaremezo by’amashuri bifite agaciro ka 1.998.150.000 Frw, inyubako za Leta zifite agaciro ka 266.250.000 Frw, inyubako z’ubucuruzi zangiritse zifite agaciro ka 1.220.000.000 Frw mu gihe insengero zifite agaciro ka 3.750.000 Frw.
Mu nama inzobere zakoze raporo zitanga harimo kubaka no gusana inzu zangiritse, kwimura abatuye mu duce twangijwe cyane n’imitingito bagatuzwa mu midugudu igezweho, kongera kubaka ibikorwaremezo by’inzego z’ubuzima n’uburezi byangiritse n’ibindi.
Ku bijyanye n’ibidukikije, iruka rya Nyiragongo ryangije ibifite agaciro ka 23.161.900.000 Frw. Harimo nka hegitari eshanu z’ubutaka buhingwa zangijwe n’amahindure, imyaka y’abahinzi yangiritse, hegitari 40 z’ubutaka bwiyashije kubera imitingito n’ibindi.
Mu nama zatanzwe muri urwo rwego harimo gutera ibiti hafi y’ahagiye hiyasa, kuvugurura igishushanyombonera cy’imikoreshereze y’ubutaka muri Rubavu n’ibindi.
Mu bijyanye n’ibikorwaremezo byo gutwara abantu n’ibintu byangiritse harimo imihanda yasadutse kubera imitingito nko mu masangano y’imihanda ku Bitaro bya Gisenyi, umuhanda Musanze –Rubavu n’indi.
Muri rusange raporo ivuga ko Guverinoma y’u Rwanda ikwiriye kwimura gahoro gahoro abaturage bafite inzu zangiritse cyane cyane iziherereye ahantu hari ubutaka bwiyashije (bwasadutse), kwihutira gusana imiyoboro y’amazi yangiritse i Rubavu no mu nkengero zayo, gukora igenzura ku ndwara zaba ziterwa n’amazi yandujwe n’iruka rya Nyiragongo.
Source: IGIHE
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Ururimi ni ingenzi cyane mu rukundo. Nk’ uko interuro mbi ituma umukunzi wawe akurakarira, ku rundi ruhande interuro nziza ituma umukunzi wawe amera nk’ umeze amababa iyo uyimubwiye. N’ubwo abakobwa badateye kimwe, hari interuro buri mukobwa wese akunda kubwirwa.
Dore interuro/amagambo 6 wabwira umukobwa ibinezaneza bikamusaga:
1. Uri rukumbi kuri njye
Iyi nteruro ituma umukunzi wawe arushaho kugukunda kuko ituma yumva ko akunzwe, yubashywe, ko adasanzwe. Ituma yiyumva ko ari umunyabwenge.
2. Wakoze neza
Musore si ngombwa ko utegereza ibirori, no gutanga impano kugira ngo ushimishe umukunzi wawe. Iyo umukobwa umubwiye ko yakoze neza, bituma yumva anezerewe kuko yumva ko ari uw’ agaciro. Kumushimira ibyiza yakoze, haba mu kazi cyangwa mu rugo, umugore arabikunda cyane.
3. Ngeze ku rwego numva ntacyo naguhisha
Urukundo rushingira ku kwizerana. Iyo umugore cyangwa umukobwa mukundana umubwiye ko ntacyo wamuhisha, bituma yumva ko usigaye umwizera bihambaye bigatuma agukunda kurushaho.
4. Wiriwe ute?
Abakobwa bakunda umugabo ubatega amatwi, bakamubwira buri kimwe. Yumva aguwe neza iyo akubwiye ibyabereye mu kazi, n’ ahandi. Banezezwa no kumva umugabo bakundana abatega amatwi, akumva akababaro kabo n’ibyishimo byabo.
5. Nkunda iyo ndi kumwe nawe
Igihe kinini umarana n’umukunzi wawe, niko murushaho kumenyana. Ibi bibafasha kwagura imbibi z’ urukundo rwanyu. Iyo umugore umubwiye ko ukunda iyo muri kumwe, bituma yumva ko umuha agaciro gakomeye.
6. Ubereye ijisho
Umugore cyangwa umukobwa, afata umwanya munini yiyitaho akanambara neza kugira umugabo we amwifuze. Iyo umweretse ko agukurura bituma yumva ko ataruhira ubusa, bikamunezeza cyane.
Refe:Elcrema.com


text:
Rubavu: Bibukijwe ko gukora siporo bikwiye kuba umuco
Yanditswe na BUGINGO FIDELE
Umuyobozi wungirije ushinzwe ubukungu mu Karere ka Rubavu, Murenzi Janvier yibukije abari bitabiriye siporo rusange ko gukora siporo bakwiye kubikora kugira ngo barusheho kugira ubuzima bwiza kandi ko bikwiye kuba umuco.
Iki gikorwa cyabaye ku wa Gatanu tariki 21 Nzeri 2018 nyuma y’amahugurwa y’iminsi ibiri y’abashinzwe guteza imbere siporo ku rwego rw’uturere hagamijwe gukomeza guteza imbere siporo mu Rwanda hagendewe ku ndangagaciro Olempike.
Umuyobozi w’akarere wungirije yashimiye abitabiriye iki gikorwa avuga ko gukora siporo bidakwiye kuba ahagato ahubwo bikwiye kuba umuco kuko kuyikora ari inyungu z’uyikora. Yashimiye cyane ab’i Rubavu kuko bakomeje kugaragaza ubwitabire buri hejuru abasaba gukomerezaho.
Komite Olempike y’u Rwanda ku nkunga ya Solidarite Olempike yatangije ikiciro cya kabiri cy’amahugurwa kuri siporo ya bose. Aya mahugurwa akaba agenewe abasinzwe siporo mu turere. Nyuma y’Intara y’Amajyaruguru n’Amajyepfo, tariki 20-21 Nzeri 2018 hahuguwe abo mu Ntara y’Uburengerazuba bibera mu Karere ka Rubavu.
Nzabanterura Eugene, umujyanama muri Komite Olempike y’u Rwanda akaba ashinzwe by’umwihariko guteza imbere siporo kuri bose yavuze ko iyi gahunda imaze gukwira mu gihugu hose, avuga ko aya amahugurwa batanga ari ugufasha no kwereka aba bashinzwe siporo mu turere uburyo bajya bategura ibikorwa bya siporo bihuza abantu benshi mu turere.
Umwe mu bahuguwe, Hashakimana Bruce akaba ari umukozi mu Karere ka Rusizi ushinzwe urubyiruko, umuco na siporo yatangaje ko babibitangiye ariko bitaragera ku rwego rushimishije ugereranyije n’ahandi. Avuga ko bagiye baganira n’abandi uko babikora bityo nabo bagiye kwifashisha ibyo bungutse kugira ngo ijye yitabirwa kurushaho.
Iyi gahunda izakomereza mu ntara y’Uburasirazuba tariki 27-28 Nzeri 2018, isorezwe mu Mujyi wa Kigali, tariki 05-06 Ukwakira 2018.


text:
Kuri uyu wa Kabiri tariki ya 24 Gashyantare 2015 mu Mudugudu wa Muhozi, Akagari ka Kinyaga, Umurenge wa Bumbogo ho mu Karere ka Gasabo nyuma y’ uko ubuyobozi bw’Umudugudu bufatanyije n’inzego z’umutekano (DASSO) basenyeye umuturage, abaturage bagenzi be bagumutse biyemeza guhangana n’ababasenyeye kugeza aho nabo bari bagiye gusenyera Umuyobozi ushinzwe umutekano mu Mudugudu, bashinja ubuyobozi bw’inzego zibanze ruswa ikabaje bigatuma barenganya mugenzi wabo.
Uyu mutegarugori witwa Bamurange Nadia wariraga cyane avuza induru, yadutangarije ko ubwo yari Kimironko akumva baramuhamagaye kuri telefoni ngo naze arebe inzu ye abagize Komite y’Umudugudu bari kuyisenya, ahageze asanga koko bamaze kuyishyira hasi.
Ubwo twahageraga twasanze abaturage benshi mu mihanda bugufi bw’ahari inzu, aho ingabo z’u Rwanda zitabajwe baje guhosha izo mvururu kuko abaturage basaga nk’abariye karugu bahiga Umukuru w’umudugudu, n’uwa Kagali, ari nako bari bamaze kubuzwa gutera amabuye ku nzu y’ushinzwe umutekano muri uwo mudugudu.
Nk’uko ababonye biba twahasanze babidutanagrije, abaturage bamaze kubona iyi nzu isenywe, bavuze ko uyu mudamu ari we wabonewe kuko nkuko babitweretse iyi nzu ikikijwe n’izindi ziri kuzamurwa mu buryo bumwe, we bikavugwa ko yajijijwe ko yanze guha abo bayobozi b’inzego zibanze ruswa igera kubihumbi 400 uteranyije. Ibi bikaba ari byo byahembereye uburakari bw’abaturage.
Ubwo abagize DASSO bahisemo gukuramo akabo karenge, umupolisi wari uhari yashatse kubakangisha imbunda abereka ko ashaka kurasa yakokingaga (to choke), ntibyabakanga bagahitamo kumwegera no kumusingira.
Aba baturage byagaragaraga ko bariye karungu, byabaye ngombwa ko hitabazwa ingabo z’igihugu ndetse n’Umuyobozi w’Umurenge nawe yari amaze kuhagera bagerageza kwegera abaturage, berekeza aho inzu yasenywe, ari nabwo Ubuyobozi bw’Umurenge bwahise bubakoresha inama y’igitaraganya., nyuma y’umwanya munini ariko abaturage banze gutuza.
N’ubwo wasangaga abaturage bose bemeza ko ibyo byose biri guterwa n’umuyobozi mushya w’Umurenge Nduwayezu Alfred (kuko atarahamara igihe kigeze ku mezi abiri) ndetse bemeza ko bifuza ko harebwa ahandi ajyanwa kuyobora, nyuma yo gukorana inama nabo bagaragaje ko hari uko bari bamuzi atameze aho banamwibwiriye ko bamufataga nk’Igikoko.
Aba abaturage bavugaga ko abayobozi b’Imidugudu iyo baje kugira icyo babasaba gukora babawira ngo gira vuba “Umulasita atariyizira” (izina abo bayobozi b’imidugudu bahaye uw’Umurenge) ku buryo ngo abataramumenya bumvaga ateye ubwoba.
Uyu muyobozi yabasabye gushyiraho umunsi bumva bagahura bakaganira kuri ibyo bibazo ariko abanenga cyane ku kibazo cyo kwihorera bashatse kugaragaza, ababwira ko ikibazo cyose bagira bagishyikiriza inzego zibishinzwe, ariko bakirinda uwo muco wo kwihorera.
- Bamurange Nadia yicaye mu itongo arira
Mu kiganiro twagiranye na Bamurange nyiri ugusenyerwa ubwo twasanga arira cyane, yadutanagarije ko ibi byabanjirijwe n’umuyobozi w’Akagari wamuhamagaye akamubwira ngo bahurire muri Gare ya Kimironko baganire ku by’inzu ye yubatse nta byangombwa afite.
Bamurange ngo yahuye n’uyu Muyobozi ngo nyuma amusaba ko yaba amushakiye amafaranga ya ruswa ibihumbi 50 ariko undi yanga kuyamuha amubwira ko kubera ibikorwa byo kubaka ntayo yabona, akemeza ko hafi ya buri munsi yajyaga amuhamagara agamije kumwaka iyo ruswa, nkuko yabyerekanaga muri telefoni ye.
Umuyobozi w’Umurenge wa Bumbogo, Nduwayezu Alfred yadutangarije ko kubera ikibazo cy’uburyo Umujyi uri gukura kandi ari ahantu usanga hakiboneka ibibanza bya make, hari kuboneka ibibazo by’abahaza benshi bashaka gutanguranwa batura mu buryo butemewe n’amategeko nabo bagafatirana babakumira kugira ngo hubahirizwe igishushanyo- mbonera, ari byo bikurura ibi bibazo.
Kuwa Kane w’icyumweru gishize, ngo nibwo baje baramusenyera ariko bahirika uruhande rumwe rw’inzu, ariko nyuma nawe arongera araruzamura, aribwo ubu bongeraga kuyihirika yose.
Mu gihe Bamurange yiyemerera ko yubatse iyi nzu abizi ko nta byangombwa afite kubera amafaranga ngo yacibwaga agasanga atayafite, ahuza n’abaturanyi be bose bemeza ko hari izindi nzu ndetse zirimo n’izo begeranye bubakiye rimwe kandi nazo zidafite ibyangombwa ariko zo abamusenyeye bakababirinda kuzirebaho.
Kuba Ubuyobozi bw’Imidugudu bwaba buri mu bagira uruhare muri iki gikorwa byagarutsweho n’impande zose aho abaturage bagaragaza ko bakwa ruswa bakemererwa kubaka utayitanze ntiyemererwe. Aha byashimangiwe n’umuyobozi w’Umurenge wagaragaje ko bidashoboka ko inzu yubakwa ikarenda yuzura igasakarwa, igakingwa Umuyobozi w’Umudugudu atabizi.
Bamurange Nadia wasenyewe iyi nzu afite abana babiri n’umugabo, ubusanzwe akaba akodesha mu Murenge wa Kimironko. Inzu ye yasenywe yari imaze gusakarwa no gukingwa, ikaba yari ifite ibyumba bitatu na salo.
Urugi rumwe ndetse n’amabati 36 yari ayisakaye, nyuma yo kuyisenya abakoze iki gikorwa bahise babipakira imodoka babijyana ku Murenge.
- Inzu yose bayishyize hasi
- Amarira yari yose, Bamurange avuga ko yazize kwanga gutanga ruswa
- Umuyobozi w’Umurenge wa Bumbogo mu nama yo guhosha abaturage
- Inkuru dukesha Makuruki.com 24/02/2015


text:
Gusenga bikwiye kuba aribyo bintu bibanza mu buzima bwacu, ukajya wumva aricyo kintu kibanza. Mbere yuko Yesu areba mu maso y’abantu yabanzaga kureba mu maso h’Imana, ariko twebwe rimwe na rimwe iyo ugize ikibzo uhita wibuka afande ukomeye muziranye. Ukibuka umuntu wo mu muryango waba afite amafaranga, ukibuka inshuti yawe, ku buryo bw’uko Imana Atari yo ibanza mu mibereho yacu.
Nkuko umuntu ategura ibindi byose, ni byiza ko no gusenga nabyo abitegura kuko uwo agiye guhura nawe arakomeye kuruta ab’isi bose tujya twitegura iyo tugiye guhura nabo.
Rimwe na rimwe Imana iza nyuma ari uko byabindi byanze, ariko niba tubana n’Imana neza ntabwo ikwiye kuza nyuma y’ibindi ahubwo ikwiye kuba ibanza mu mibereho yacu. Ese mu buzima bwawe gusenga nibyo bibanza, ubanza Imana imbere y’ibindi bintu byose? Ntekereza ko ibigeragezo duhura nabyo nka 80% ni ibishaka kudutandukanya n’ahandi hantu twashyize imitima: None se wagize ngo kugira ngo Imana ikwigishe umuntu izabigenza ite? Abantu bazaguhemukira ube umenye ko umuntu atari uwo kwiringirwa, Imana ariyo yo kwiringirwa.
Hari umuntu wambwiye ati’ Njyewe umugabo wanjye nari naramwise petit jesus’ mbese yari ka yesu gatoya! Kandi byarumvikanaga kuko yari umuntu w’imfubyi warokotse wenyine mu muryango, akumva uwo asigaranye imbere n’inyuma ari umugabo. Hanyuma uyu mudamu, ntiyagize amahirwe yo kubyara mu myaka mynshi irenga icumi yayimaze atabyara. Kaga-petit-jesus ke, kamuciye inyuma karagenda kajya kubyara! Icyo cyamukomereye kuruta kutabyara aravuga ati mu buzima nari narafashe ibyiringiro byanjye byose mbishyira kuri we, mbikura kuri
Yesu sinari nziko umugabo yakora ikosa nk’iryo yankoreye". Ibigeragezo duhura nabyo nta kindi bigamije, ni ukugira ngo bice imigozi itubohanyije n’abandi bantu: Yaba umugabo wawe, yaba abana bawe, yaba inshuti zawe, Yesu akwiye gufata umwanya wa mbere. Ikintu cyose ukunda kuruta Imana ni ikigirwamana, Ese Yesu ni we ubanza mu buzima bwawe? Mbabwire akantu kambayeho katari keza( ukuntu
Iman atari yo ibanza mu buzima bwacu): “Rimwe Madamu yarwaye umutwe, ariko cyari igitero cy’abadayimoni, ahita ambwira ngo duturanye n’abaganga hafi jya ku baturanyi unsabire imiti ndumva umutwe umereye nabi. No gukunda umudamu, mpita niruka njya gushaka ibinini hari sasita z’ijoro. Ndakomangaaa.., ntibanyumva!
Numva ijwi rirambwiye ngo ‘Buriya bwose ni uko mumeze? Uri pastier akaba mwalimu! Iyo murwaye umutwe mbere yo kunsenga muhita mujya gushaka ibinini’
Ni ukuvuga ko aka kanya ibinini bindusha agaciro"? Numva ndamwawe, ni uko namwawe nijoro ntawe undeba, isoni ziramvata ndagaruka. Mbwira madamu nti twakoze ikosa, iyo tubanza tugasenga hanyuma tukabona kujya gushaka imiti. Aravuga ngo uziko ari byo! Atega umutwe ndamusengera ahita akira nta binini anyweye” Pasiteri Desire